Susah Betul Nak Kumpul Duit, Tapi 7 Perkara Ni Gerenti Paksa Anda Menyimpan.

Tidak dinafikan amalan menabung ni amat susah buat sesetengah orang. Lebih dasyat lagi apabila ada beranggapan buat anak menyimpan sedangkan boleh buat pinjaman.

Menakutkan cara ni! Nak bebas hutang, ini namanya tambah hutang!

Sebenarnya ada cara untuk memastikan kita dapat mengurus kewangan dengan sempurna. Tak adalah berbelanja ikut sedap hati nak beli itu ini.

Sebagaimana perkongsian sebuah portal ini mengenai cara untuk mendidik diri supaya lebih berjimat cermat dari segi perbelanjaan.

Nak tahu lebih lanjut cara yang boleh paksa anda menyimpan duit, ikuti tip ini.

Ini antara kelebihan yang korang bakal dapat bila mula menyimpan. Tok baca ilmu ini kat blog Money Coach, dan ia amat bermanfaat untuk kita hadamkan.

1: Supaya anda bebas masalah kewangan
“Kalau kita nak jadi kaya, mulakan dengan mengenali orang yang lebih kaya daripada kita, dan belajar daripada mereka.”

Ini adalah pesanan yang biasa kita dengar daripada mulut mentor atau pelatih kekayaan. Dan kalau kita fikirkan, ayat ini ada logik yang kuat. Rasulullah S.A.W juga pernah bersabda:

“Bersahabat dengan orang soleh dan orang jahat persis seperti berkawan dengan penjual minyak wangi dan tuakng besi (yang menghembus bara api).

Jika berkawan dengan penjual wangian, mereka akan berikan sebahagian bau-bauan wangi kepada anda.

Manakala berkawan dengan tukang besi pula, sama ada ia menyebabkan baju anda terbakar atau mendapat bau yang hapak.” – Riwayat Abu Daud.

Perkara ini juga termasuk dalam bab kewangan. Kalau nak kewangan kita sihat, mula berkawan dengan orang yang menjaga hal duit mereka. Lambat laun, kita pasti akan terikut tabiat mulia ini.

Dan yang paling ketara, mereka adalah jenis yang suka menyimpan duit. Sebab itu mereka ada kebolehan untuk buat apa saja, tanpa perlu bergantung kat gaji bulanan atau sebagainya.

Nak pergi bercuti pada bila-bila masa? Mereka boleh buat. Terpaksa dihentikan kerja? Mereka boleh survive tanpa sebarang masalah. Nak mulakan bisnes? Tak ada masalah. Duit simpanan kan ada.

Dan banyak lagi kelebihan yang mereka ada, sebab mereka berikan sepenuh perhatian menyimpan duit.

Jadi kaya-raya tak sama dengan bebas daripada masalah kewangan. Tapi, ia tetap bergantung antara satu sama lain. Lagi bagus kalau kita kaya dan pada yang sama, berdisiplin dalam bab menyimpan duit kan?

2: Dapat jimatkan banyak duit bila membeli barangan asas

Adakah korang jenis yang kerap gunakan kad kredit untuk beli barangan asas (barang basah dapur, atau sebagainya), dan tak jelaskan pinjaman secara penuh bila tiba hujung bulan kat bank?

Kalau korang buat ini, ada potensi yang korang terpaksa membayar lebih daripada sepatutnya. Dan ia boleh cecah lebih 50% daripada harga biasa untuk setiap barang yang kita beli itu.

Bila buat kira-kira nanti, korang pasti terkejut dengan jumlah faedah yang kita terpaksa bayar kat bank. Sebab itu Tok galakkan korang sentiasa beli sesuatu barang gunakan tunai.

Kalau terpaksa guna, bayar balik pinjaman yang kita buat secara berdisiplin. Kalau selalu lambat bayar, baik elakkan guna kad kredit.

Kenapa perlu pillih untuk kenyangkan perut bank, padahal kita ada pilihan untuk membeli secara tunai?

Dengan mengumpul duit, kita boleh elakkan perkara ini daripada berlaku.

Bayangkan, kita boleh membeli segala barang ini masa jualan murah (sales) dan beli dalam kuantiti yang banyak supaya boleh dibuat sebagai stok. Berbaloi-baloi.

3: Boleh tambah lebih banyak koleksi rumah dalam tangan

Bank tak akan senang-senang bagi pinjaman kat korang, melainkan korang dah ada duit deposit yang cukup.

Dan korang tak boleh buat pinjaman untuk jelaskan duit deposit rumah. Dan Tok tegah sehabis boleh supaya korang elakkan buat pinjaman peribadi untuk perkara ini.

Satu cara je yang Tok tahu nak sediakan duit deposit rumah yang cukup: Paksa diri kumpul duit.

Biasanya, kita perlukan sekurang-kurangnya 10% atau 15% (daripada harga jualan) sebagai deposit. Bila dah ada duit ini, baru pihak bank senang hati nak pinjamkan baki 90% kat korang.

Simpanan adalah umpama pintu yang membuka peluang dan penuhi impian korang untuk memiliki rumah pertama atau rumah idaman. Jadi, kekalkan fokus dan mula kumpul duit daripada sekarang.

4: Nak tukar kereta? Gunakan duit simpanan anda
Kalau korang pelan nak beli atau terpaksa tukar kereta baru, langkah pertama adalah mengumpul duit pendahuluan yang cukup terlebih dulu.

Dan bertambah molek kalau kita boleh letak duit deposit yang tinggi, supaya kita boleh kurangkan kadar faedah dengan banyak.

Kawal nafsu korang supaya tak mudah tertarik dengan skim “beli kereta secara zero-down payment”.

Biasanya, korang akan bayar ansuran yang rendah untuk permulaan, yang akhirnya akan susahkan diri korang sendiri sebab ia akan meningkat lebih tinggi pada tahun seterusnya.

Langkah terbaik yang kita boleh buat adalah mengumpul sejumlah duit deposit yang banyak, kemudian baru kaji setiap pilihan (options) yang kita ada.

Dan tak berdosa pun kalau korang beli kereta secondhand yang berkondisi baik dan berkualiti tinggi. Dah tentu kita boleh jimatkan lebih banyak duit dengan cara ini.

5: Keluarkan diri daripada belenggu hutang jahat
Nak elak daripada dibelenggu hutang? Mula kumpul duit daripada sekarang.

Mungkin ia kedengaran agak ironik. Tapi ini adalah perkara yang kita patut buat.

Tentu saja kita tak dapat langsaikan hutang kad kredit, kalau terus gunakan kad plastik ini setiap kali kecemasan berlaku. Kalau macam ni, sampai bila nak habis bayar hutang?

Ada kajian dah buktikan. Kita ada potensi gunakan sejumlah wang yang besar setiap tahun untuk hal berkaitan kecemasan (seperti kereta rosak dan sebagainya).

Jadi, sebelum korang bayar hutang kad kredit tu, buat simpanan kecemasan (paling kurang, simpan untuk tempoh 3 atau 6 bulan).

Ini dapat elakkan korang terus gunakan kad kredit untuk hal-hal kecemasan yang tak dijangka.

Dengan ada reserve fund ini juga, kita dapat kenal pasti kalau-kalau perbelanjaan kita semakin bertambah atau sebaliknya dengan lebih mudah.

6: Persiapan untuk hadapi sebarang perbelanjaan yang tak dijangka

Katakan satu hari nanti, kereta kita rosak dan perlu dihantar ke bengkel.

Bila dapat bil pula, tertera harga RM3,900 yang perlu kita bayar untuk kos baik pulih.

Bayangkan kalau kita tak ada sebarang duit simpanan dalam tangan. Agak-agak, kat mana nak cekau RM3,900 ni?

Dah tentu ini akan jadi masalah kat mereka yang tak buat sebarang simpanan.

Macam yang Tok jelaskan kat atas tadi. Kecemasan boleh berlaku tanpa mengira masa. Kita tak boleh elakkan perkara ini, tapi kita mampu bersedia untuk hadapi masalah ini.

7: Anda tak tahu apa yang akan terjadi selepas ini
Mungkin rezeki kita, masih dapat bekerja dan terima gaji setiap bulan tanpa apa-apa masalah. Tapi, ia masih ada potensi untuk berubah sekelip mata. Dan tak ada siapa yang terkecuali (termasuk Tok dan korang).

Kalau kita tak bersedia untuk hadapi perkara ini dengan baik, ia pasti akan menyusahkan diri serta keluarga kita. Dah tentu kita tak nak masalah ini berlaku.

Mungkin kita boleh dibuang kerja, bisnes tak buat untung untuk satu jangka masa yang lama, atau ditimpa kemalangan sama ada secara fizikal atau mental.

Bukan niat Tok nak doakan perkara ni berlaku. Tapi Tok nak korang berfikir secara logik yang masalah ini ada kemungkinan untuk berlaku, sama ada korang suka atau tak. Let’s be real, bak kata Mat Saleh.

Kalau masalah ini berlaku, adakah kita dah cukup bersedia untuk hadapi perkara ini dengan baik? Takkan sepanjang masa nak hidup atas ehsan kad kredit setiap kali berlaku kecemasan?

Tindakan ini dah tentu akan keruhkan lagi keadaan kewangan korang. Pembayaran minimum boleh meningkat dari masa ke semasa, sampai nanti satu tahap kita tak mampu nak bayar balik apa yang dipinjam.

Itu sebab Tok sentiasa galakkan korang buat simpanan mulai sekarang, tanpa sebarang alasan. Sebab ia akan selamatkan korang bila terpaksa hadapi masalah ini.

Paling kurang, kita dah ada tunai yang boleh kita gunakan untuk survive dalam satu jangka masa.

Kesedaran yang mendalam adalah permulaan untuk kita menyimpan duit. Tok tak nak korang dah susah nanti, baru terhegeh-hegeh nak mula.

Takkan dah terhantuk, baru nak mengadah? Takkan dah terasa nak buang air, baru nak gali lubang?

Nak simpan duit, bukan kena tunggu duit gaji kita meningkat pun. Simpan je sikit-sikit dulu. Lama-lama nanti, pasti ia berbukit. Tok harap korang mulakan tindakan sebelum terlambat ya.

Keluarga: Apa lagi, ikuti 7 cara ini, moga terus istiqomah untuk menyimpan demi masa depan keluarga lebih sempurna.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Lelaki Ini Kongsi Kisah Di Itali, Bila  Covid-19 Makin Meningkat Di Negara Kita. Ini Sebabnya.

Setelah ramai yang pulang ke kampung ekoran diberi cuti selama 2 minggu, telah mendapat pelbagai reaksi daripada pelbagai pihak termasuk PM kita sendiri yang merayu supaya masyatakat duduk di rumah #stayathome untuk mengelak penularan wabak ini makin meningkat.

Malah melalui sebuah perkongsian seorang lelaki melalui Fbnya Khairul Abdullah, melahirkan kebimbangan kerana sikap sebegitu seakan sikap segelintir masyarakat Itali. Kita semua sudah maklum bahawa angka kematian di Itali akibat COVID-19 dah cecah ribuan.

Ikuti perkongsian beliau. Moga jadi iktibar.

Sejak kali pertama aku jejak kaki ke Itali 12 tahun lalu, aku memang agak perangai depa sama macam kita.

Dia punya feel bila first time aku drive masuk negara depa aku dah rasa sebijik macam kat Malaysia.

Cara depa drive, dengan keadaan jalan dia, tahap kebersihan dia, perangai orang dia dan macam-macam persamaan yang buat aku rasa deja-vu.

Tahap disiplin depa macam kita lah, tak dengaq cakap, langgar lampu merah tu biasa, macam kita jugak.

Paling syok bila tengok orang Bangladesh merata-rata menguasai segala jenis perkhidmatan dan perniagaan. Fuhh sebijik macam Malaysia getus hati aku.

Dan hari ini aku dah mula seram.

Semoga segala persamaan sikap tersebut tidak terus terbawa di dalam keadaan getir sebegini.

Di Italy, hari ini dah 2,305 orang yang menemui ajal akibat virus ini. Satu jumlah yang sangat besar. Depa pun asalnya macam kita, orang suruh dok diam-diam di rumah depa pakat keluar berpoya-poya.

Semalam orang kita pun masih berpusu ke sana ke mari. Masih lepak mamak ramai-ramai sebab last day katanya.

Tak hirau social distancing yang diarahkan. Seolah-olah hari ini bila start penguatkuasaan barulah virus covid akan mula menyerang. Semalam dan hari sebelumnya covid semua lepak-lepak sebab kerajaan belum keluar arahan.

Hmmm.

IKUT ARAHAN KERAJAAN

Baik kerajaan kenakan restriction order tu kat Covid19 jer kan?, depa tu lebih dengar arahan kot.

Please gais, jika tak perlu jangan keluar. Jika keluar, kekalkan jarak, elakkan bersalaman atau menyentuh apa yang tidak perlu dan sentiasa cuci tangan.

Kita sama-sama bendung wabak ini. Kita doa, kita usaha dan kita tawakal.

Allah maha mendengar.


Minyak Bawang Putih, First Aid Herbs Wajib Ada Dirumah!

Menghasilkan sendiri minyak urut untuk digunakan bagi kegunaan keluarga sebenarnya amatlah mudah.

Hanya dengan menggunakan bahan yang mudah didapati seperti bawang putih umpamanya dengan gabungan beberapa bahan lain, minyak urutan sudah boleh digunakan. Bukan sahaja untuk urut bahagian tubuh, tapi turut bermaanfaat untuk redakan batuk. Ini sebagaimana yang dikongsikan oleh Yatie Eimra. Jom ketahui lanjut untuk menghasilkannya.

MINYAK BAWANG PUTIH + SIRIH

Masa anak & suami batuk teruk tempoh hari, selain makan ubat & jaga pemakanan saya gak selalu urut dada & belakang badan gunakan minyak bawang putih.

Sebelum ni bila Fydh batuk teruk, saya gunakan minyak bawang putih (+daun salam), dan layurkan daun sirih untuk diletak pada dada anak. Tapi sebenarnya bukan semua orang serasi gunakan cara layurkan daun sirih ni.

Pertamanya, bagi anak yang kulit sensitif, daun sirih tadi akan menyebabkan ruam-ruam, gatal-gatal pada kulit.

Fydh ni sendiri pun tak boleh letak lebih dari 30 minit.. Kalau tak, memang akan jadi ruam dan gatal pada bahagian lekapan daun sirih.

Daun sirih ni sifatnya panas. Tak semua serasi/tahan panas daun sirih ni nak-nak kalau layurkan sirih dan gunakan minyak panas/telon. Sebab tu sebaiknya gunakan minyak bawang putih/balsam bayi yang sederhana/tak terlalu panas untuk anak kecil.

Kalau korang pernah baca post saya tentang ayat-ayat syifa’ sebelum ni, saya ada ceritakan yang mana saya dah mati akal & tak tahu nak buat apa untuk kurangkan batuk anak (walaupun dah makan ubat, batuk tetap non stop). Sebagai ikhtiar terakhir, saya gorengkan daun sirih dalam minyak bawang putih. Saya syukur sangat sebab anak serasi dengan minyak bawang putih yang dicampurkan daun sirih dan batuk mula beransur-beransur berhenti tak lama lepas tu..

Baru-baru ni disebabkan 1 rumah dah berjangkit demam dan batuk, saya buatkan stok minyak bawang putih untuk kegunaan seisi keluarga. Macam biasa jugak, saya gunakan cara menggoreng hirisan bawang putih dalam minyak zaitun dengan api yang sangat perlahan. Bila buat minyak bawang putih, saya memang wajib tambahkan daun salam gak sebab sangat-sangat membantu dalam masalah berkaitan pernafasan. Kali ni saya tambahkan bahan ke-4 iaitu daun sirih yang telah diramas-ramas. Daun sirih memang elok untuk meredakan selesema, batuk, asthma, sesak dada dan jugak sakit perut (masalah pencernaan).

Alhamdulillah, bila gunakan minyak ni memang nampak perubahannya lebih cepat. Bila anak/suami terbatuk-batuk jer, saya sapukan jer minyak ni pada dada dan belakang badan (sebaik-baiknya urut sikit), batuk pun kurang secara beransur-ansur. Sebelum tidur malam pun, sapukan dulu minyak ni pada bahagian dada, belakang dan juga tapak kaki.. InsyaAllah anak tak batuk teruk sangat tengah-tengah malam (selalunya batuk jadik lebih teruk waktu tengah malam sebabkan suhu yang lebih sejuk & posisi berbaring – kahak terkumpul banyak pada paru-paru)

Kalau ada yang alami masalah batuk berterusan dan nak cuba buat minyak bawang putih dengan daun sirih, ni saya sertakan resipinya.. Mudah²an dapat dimanfaatkan bersama.. Apa-apa pun penyakit kita/anak, jangan lupa berdoa & minta kesembuhan padaNya sebab Allah jugalah yang Maha Menyembuhkan & kita sekadar berusaha (makan ubat, ikhtiar secara alternatif, dll).

Bahan-bahan:
1 cawan (250 ml) minyak zaitun (sy guna extra virgin olive oil)
1 labu bawang putih
1-2 helai daun salam (segar/kering)
5-7 helai daun sirih diramas

Cara-cara:
1. Bawang putih dikupas kulit, dihiris nipis & dibiarkan seketika (5-10 minit).
2. Goreng daun salam & daun sirih dalam sedikit sahaja minyak zaitun hingga layu.
3. Masukkan bawang putih & tambahkan sikit lagi minyak (agak-agak tenggelam je). Panaskan dengan api yang sangat perlahan hingga garing.
4. Masukkan bahan-bahan tadi ke dalam bekas kaca & tambah minyak zaitun selebihnya (minyak zaitun akan hilang khasiat dalam suhu terlalu tinggi, sebab tu guna sikit je untuk goreng). Kacau agar sebati & biarkan suam.

Ekstra info:

-Kesannya lebih efektif jika biarkan terendam semalam
-Daun sirih/hirisan bawang perlu disimpam terendam minyak supaya tak berkulat. Sekiranya kuantiti minyak dah sikit, keluarkan daun sirih/hirisan bawang supaya minyak tak rosak.
-Gunakan 3-5 helai jer dauh sirih jika daun bersaiz besar


Lelaki Ni Kongsi Petua Lama Orang Arab Syria Jaga Kesihatan. Baik Untuk Atasi Kolestrol, Gout & Gastrik. Boleh Cuba!

Banyak cara untuk kita menjaga kesihatan selain mengamalkan cara hidup sihat ada juga di antara kita suka mengamalkan petua lama yang menggunakan bahan-bahan alami. Pun begitu, jarang-jarang juga kita ketahui adanya petua dari negara Syria untuk penjagaan kesihatan dan di sini dikongsikan untuk info bersama. Bolehlah dicuba!

Alhamdulillah saya dapat satu ilmu dari sahabat Arab Syria. Katanya ini amalan atau petua orang-orang lama di syria untuk jaga kesihatan mereka.

Mereka claim sangat membantu untuk mencegah pelbagai penyakit terutama masalah Kolesterol, masalah gout, gastrik. Sebagai anti kanser, untuk penghadaman, hati berlemak dan paling bagus untuk memberi tenaga.

Ini saya baru simpan 1 minggu. Untuk kesan paling bagus simpan 30-40hari. Insyaallah mudahan asbab beri kesihatan dari petua orang lama.

Setiap negara pasti ada petua untuk jaga kesihatan dan mencegah dari pelbagai penyakit.

Cara makan:

Hari ke 41. Ambil satu sudu minyak zaiton dan makan buah tin, apricot dan Walnut ketika perut kosong.

Bahan-bahan:


Tak Larat Kena Kecam, Kak Long Nekad Kurangkan Aktiviti Di Media Sosial

Sekarang ni pantang dengar atau baca tentang nama Kak Long, masing-masing meluahkan rasa geram dengan individu tersebut. Ye lah, satu satu benda dibuatnya yang menyebabkan orang ramai tidak puas hati.

Baru-baru ini, wanita yang tular dengan gelaran Kak Long 7E, Wan Noor Baizura tampil menjelaskan sekeras-kerasnya tidak berniat untuk mengejek orang kurang upaya (OKU) ketika sesi siaran langsung Facebook baru-baru ini.

Jelasnya menerusi hantaran terbaharu di Facebook, dia akui setiap tindakannya ketika ini sentiasa diperhatikan masyarakat dan membuka ruang untuk mencari kesilapan.

“Kaklong tak ada ejek OKU. Kaklong tahu satu Malaysia benci Kaklong. Jadi setiap apa yang Kaklong buat, semuanya nampak salah.

“Kaklong faham, setiap apa yang Kaklong tulis, akan menjadi perhatian orang.

“Live Kaklong orang masuk, orang kecam, orang tunggu kita silap kat mana, orang akan kecam. Orang akan manipulasi supaya Kaklong nampak salah selamanya,” tulisnya.

Malah, kata Kak Long, dia memahami situasi dan kepayahan yang dilalui oleh OKU setiap hari.

“Kaklong tiada niat lukakan hati OKU. Kaklong faham kesusahan hidup sebagai OKU, yang banyak bersabar, dalam meniti usia. Ujian orang OKU pada diri mereka dan famili mereka cukup besar.

“Kaklong doakan semoga hidup mereka dipermudahkan,” tambahnya.

Dalam perkongsian yang sama, disebabkan kecaman bertubi-tubi yang diterimanya sejak beberapa minggu lalu, Kak Long nekad untuk mengurangkan aktiviti di media sosial selepas ini.

“Kaklong plan untuk kurangkan aktiviti di media sosial ni. Terlalu ramai orang negatif. Terlalu ramai tunggu masa nak hentam kaklong.

Terdahulu, kisah Kak Long menjadi bualan apabila video perbalahannya bersama juruwang di sebuah kedai serbaneka tular.

Tidak cukup dengan itu, kehadiran Kak Long di sebuah stesen televisyen untuk program berbentuk Islamik dikecam teruk oleh netizen.

Belum cukup 24 jam, Kak Long sekali lagi menjadi mangsa peluru netizen apabila dipercayai seakan- cuba mengejek netizen dengan perbuatan seperti OKU ketika sesi siaran langsung Facebook.

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Suami Terkejut, Nama Isteri Didaftarkan Sebagai Ahli RELA Tanpa Rela Hati, Kini Tular Di Media Sosial!

Viral diperkatakan di media sosial baru-baru ini mengenai isu pendaftaran anggota Jabatan Sukarelawan Malaysia (RELA). Hal ini  menjadi tular apabila terdapat individu yang tidak pernah sekali pun mendaftarkan diri sebagai anggota namun bila membuat semakan  disahkan sebagai ahli anggota RELA. Tentunya sesiapa pun akan berasa terkejut jika berlaku pada diri mereka.

Hal yang demikian menjadikan orang ramai membuat semakan bagi mengetahui mengenai status anggota RELA menerusi semakan kad pengenalan.

Sekaligus membuatkan orang ramai mempersoalkan bagaimana pihak ini mampu mendaftarkan anggota tanpa izin. Sekali gus membuatkan ramai menantikan penjelasan daripada pihak yang terlibat mengenai isu ini.

Laman Facebook RELA MALAYSIA juga turut diserbu netizen yang bertanyakan mengenai isu yang berlaku. Tidak kurang juga yang mempersoalkan isu elaun, uniform dan pencerobohan data yang berlaku serta meminta SPRM untuk menyiasat isu ini.


Tular Isu Puteri Balqis, Ni Respon Datuk Idris Ahmad & Presiden Majlis Kebajikan Kanak-Kanak Malaysia!

Tular di media sosial beberapa hari lalu apabila pelakon Puteri Balqis  mendedahkan sikap buruk bapanya dalam satu program broadcast di YouTube sewajarnya menutup aib sendiri dan tidak mendedahkan perkara itu pada orang ramai.

Hal ini mendapat respon pelbagai pihak dan memetik laporan di Harian Metro difahamkan  Menteri di Jabatan Perdana Menteri (Hal Ehwal Agama) Datuk Idris Ahmad berkata, remaja itu sewajarnya membuat laporan polis bagi membolehkan dirinya mendapat pembelaan undang-undang dan dilindungi dari sebarang ancaman kepada diri pada masa akan datang.

“Sepatutnya kita dalam Islam, dia lebih pentingkan kepada menutup aib sendiri. Sepatutnya gangguan seperti itu tak perlu didedahkan pada orang ramai.

“Dia sepatutnya lapor kepada polis. Polis yang bertanggungjawab akan menyiasat kes itu,” katanya pada sidang media selepas merasmikan Konvensyen Penguatkuasa Agama dan Pendakwa Syarie Seluruh Malaysia 2022 di sini, hari ini.

Idris menjawab dakwaan pelakon berkenaan baru-baru ini, yang mendedahkan sikap buruk bapanya termasuk memperlakukan ibunya dengan teruk.

Menteri Pembangunan Wanita, Keluarga dan Masyarakat Datuk Seri Rina Harun dalam reaksi semalam juga bersedia memanggil pelakon terbabit jika ada laporan dibuat.

Manakala Presiden Majlis Kebajikan Kanak-Kanak Malaysia Datuk Dr Raj Karim pula  berkata, tindakan pihak yang menemu bual pelakon remaja perempuan berusia 15 tahun itu bagi mendedahkan dakwaan perbuatan jenayah bapa pelakon adalah suatu bentuk eksploitasi seksual dan perlu diambil tindakan.

Sehubungan itu beliau berkata, mana-mana pihak yang terbabit dalam penyiaran kandungan di media sosial perlu mengikut garis panduan ditetapkan dalam menemu bual kanak-kanak bagi mengelakkan mereka mengeksploitasi golongan berkenaan demi mengejar tontonan yang tinggi.

“Apa tujuan Youtuber itu? Dengan pendedahan melalui temu bual itu, kanak-kanak terbabit sudah dieksploitasi sebanyak dua kali iaitu oleh bapanya (jika benar dakwaan) dan pihak yang menemubualnya.

“Kita ada garis panduan jika ingin menemu bual kanak-kanak yang menjadi mangsa penderaan seksual termasuk mendapat kebenaran dari ibu atau bapa mereka dan tidak boleh dilakukan di tempat awam.

“Kalau di pihak kebajikan yang ingin menemubual mangsa penderaan seksual perlu adanya kaunselor dan perlu peka terhadap gangguan emosi mangsa.

“Kita sendiri tidak tahu bagaimana Youtuber ini mendekati pelakon ini namun yang pasti tindakannya itu adalah tidak betul kerana ia disiarkan secara terbuka,” katanya lagi.

Pada masa sama, Raj berkata, tindakan pelakon itu mendedahkan berhubung pengalaman pahitnya dikhuatiri memberi kesan jangka panjang termasuk kemurungan dan malu.

Beliau berkata, remaja terbabit sepatutnya mendapatkan pertolongan daripada pihak berkuasa termasuk Jabatan Kebajikan Masyarakat (JKM) dan membuat laporan polis jika benar berdepan gangguan seksual daripada bapanya sendiri.

Sumber : myMetro


Tak Perlukan Pewangi Kalau Nak Harumkan Kereta, Guna Petua Ni Je!

Tak dinafikan kereta kalau lama tak dibasuh memang meninggalkan bau yang kurang enak. Apa lagi kalau banyak terkesan kesan tumpahan makanan ketika dalam perjalanan.

Bau sisa makanan atau tumpahan air minuman pada kerusi kereta oleh anak-anak kita yang sedang membesar adalah perkara biasa. Kadang-kadang belum sempat kering lagi dah tumpah semula pada karpet atau kerusi.

Kalau tak sempat untuk membasuh kereta ada baiknya anda cuba beberapa petua untuk hilangkan baunya. Mengikut petua yang dikongsikan oleh Ahmad Aizatnur Zakaria di instagramnya ini juga patut anda cuba. Bukan hanya bau busuk hilang, malah kereta juga kekal segar seperti baru dicuci.

Menariknya, petua yang dikongsikan olehnya ini cukup mudah malah tak gunakan kos yang mahal pun. Jom kita cuba. Memang menarik!

Berikut adalah cara-cara yang ditunjukkan olehnya.

1. Sediakan satu bekas plastik. Saya pakai bekas beli “tau fu fa”.

2. Ambil satu getah gelang. Saya ambil di dapur. Ada banyak.

3. Ambil sehelai kertas tisu di ruang tamu.

3. Satu sudu besar kopi Nescafe.

Siapkan seperti dalam gambar di atas lalu simpan di bawa kerusi kereta anda. Sifat kopi memang menghilangkan bau yang kurang enak. Insyallah masalah bau yang kurang enak akan diserap oleh bau kopi yang segar aromanya.

Macam Nak Wangikan Kereta?
Bukan semua orang boleh gunakan pewangi yang dijual dipasaran. Ada yang alah dengan bau-bauan ini malah tak kurang juga yang boleh terus muntah bila menggunakan pewangi kereta. Penghidap asma biasanya cukup alah dengan pewangi kereta. Setuju tak?

1. Daun Pandan
Hiris daun pandan nipis dan masukkan ke dalam bekas yang sedikit terbuka di atasnya. Biarkan sahaja dan hasilkan kereta akan lebih harum dan segar.

2. Lemon
Sediakan dua hirisan lemon dan letakkan di dalam kereta anda. Buka sedikit tingkapnya supaya ada udara yang masuk untuk bertindak balas. Biarkan sahaja lemon dan hasilkan bau bukan sahaja hilang tetapi juga lebih harum.

3. Limau Purut
Limau parut juga bertindak seperti lemon. Hiris dan letakkan di dalam kereta anda. Biarkan aromanya meresap pada seluruh kereta anda.

Kredit: Ahmad Aizatnur Zakaria


“Nabil Banyak jaga, suruh saya rehat. Tapi saya yang kurus.” Ayda Jebat Kongsi Rahsia Slim Dengan Berat 45kg Lepas Bersalin!

Ayda Jebat mengakui proses berpantang adalah satu fasa yang cukup mencabar buat ibu-ibu yang baru melahirkan. Lebih-lebih lagi terpaksa menguruskan si kecil. Namun itu menjadi kelebihan buat penyanyi kecil molek ini.

Berpantang memberi kesan terhadap penurunan berat badannya.

“Jujurnya memang saya gembira dapat tengok anak, Ana Nayla yang sihat dan membesar di hadapan mata.

“Saya dapat bermain dengan dan dapat memanjakannya. Ibu mana di dunia ini yang tidak bahagia apabila sudah ada penceria dalam keluarga kan?

“Tapi disebabkan semua hal tentang anak saya cuba usaha untuk uruskan, berat badan saya pun turun dengan mendadak. Mungkin letih kut… Saya sendiri terkejut sebab saya tidak diet pun tapi berat turun.

“Tak sangka pula, sebab apa yang saya lakukan hanyalah jaga Ana, berpantang dan makan banyak! Mungkin juga sebab menyusu badan, sebab tu tahu-tahu berat terus turun sampai 45 kilogram!” ujarnya lagi.

Tambah isteri kesayangan Nabil  Mahir ini lagi, dia tidak kisah mengenai situasi tersebut, asalkan  dapat menghabiskan masa bersama dengan anaknya yang kini sudah memasuki usia 2 bulan.

“Saya gembira habiskan masa dengan Ana, tak kisahlah penat sikit, asalkan kami dapat melihat anak setiap masa dan menguruskan keperluannya,” ujar Ayda yang mengakui  Nabil juga banyak membantunya dalam soal menjaga anak.

“Kalau nak tahu, Nabil banyak jaga Ana. Memang kalau boleh semua hal tentang anak Nabil akan cuba settlekan.

“Most of the time pun Nabil yang jaga, dia suruh saya rehat… Tapi saya pula yang kurus!.” jelas Ayda lagi.

Ayda Dan Nabil mendirikan rumah tangga pada 1 Januari lalu selepas mengikat tali pertunangan secara dalam talian pada 28 April 2020, ketika negara masih lagu dalam pelaksanaan Perintah Kawalan Pergerakan (PKP).

Hasil perkongsian hidup,pasangan ini menimang cahaya mata sulung iaitu Ana Nayla pada 21 September lalu.


Rebah Ketika Kawad  Rupanya Anak Yatim Piatu, Ayah Saudara Bantu Bangun Semula.

Semalam siapa sangka kisah seorang pegawai yang rebah ketika berkawad menjadi viral apabila dilihat seorang warga emas membantunya bangun semula.

Ramai yang membuat anggapan bahawa itu adalah ayah kepada lelaki berkenaan. Namun kira beberapa jam setelah tular gambar itu, rupanya baru diketahui bahawa warga emas itu adalah ayah saudara kepada lelaki berkenaan.

“Rupanya gambar yang viral hari ini merupakan anak angkat saya sendiri yang kini bertugas sebagai Penguatkuasa KPDNHEP di Tawau Sabah.”

Nama beliau adalah Nik Mohd Adhar. Beliau merupakan anak yatim piatu sejak sekolah lagi. Itu sebab kami ambil beliau sebagai salah seorang anak angkat kami sejak beliau di Sekolah Geting Tumpat lagi.

Dalam gambar yang meluru kepada beliau dan memapahnya untuk bangkit kembali seraya beliau jatuh pitam seketika ketika berkawat pagi tadi ialah bapa saudaranya yang bernama Abdul Aziz Ya’acob yang memeliharanya sejak kematian kedua ibubapa Nik Adhar.

Baru hubungi beliau bertanya khabar. Rupanya beliau demam ketika berkawat sempena Hari Penguatkuasa KPDNHEP di Maktab Penjara Kajang pagi tadi. Moga Allah beri kesembuhan yang sempurna kepadanya.

Dalam pada itu ramai yang mendoakan kesihatan lelaki berkenaan dan melahirkan rasa bertuah memiliki ayah sudara yang sangat baik hati.

Keluarga Talk: Mengukir Bahagia Tidak Semestinya Harus Korban Diri


Cantiknya Ibu Anak Empat Ni! Penampilan Almy Nadia Berhijab Tarik Perhatian Ramai!

Melihat penampilan terkini Datin Almy Nadia yang juga merupakan isteri kepada pelakon terkenal Datuk Fizz Fairuz yang dilihat mengenakan hijab ketika bercuti bersama-sama keluarga ke Genting Highlands baru-baru ini benar-benar mencuri tumpuan ramai.

Ramai yang memuji betapa manis dan cantiknya Almy meskipun tampil  ringkas.

Video mereka sekeluarga bercuti itu dimuat naik menerusi akaun instagram milik kelab peminat Almy dan Datuk Fizz Fairuz ketika membawa anak-anak bercuti sempena musim cuti sekolah ini.

Dalam rakaman video ini, Almy yang juga merupakan ibu kepada empat cahaya mata perempuan bersama suami sedang menaiki cable car di Genting Highlands sambil menikmati panorama di lokasi percutian tanah tinggi yang indah itu.

Pun begitu, apa yang lebih menarik perhatian adalah apabila kamera tertumpu kepada wajah Almy yang kelihatan begitu manis dan ayu dengan menggayakan hijab berwarna biru gelap sambil mendukung anak kecilnya.

Meninjau diruangan komen, warganet memuji penampilan terbaru Almy yang nampak semakin berseri-seri.

MasyaALLAH shanteq nye Datin Almy😍😍 jgn ghisau ape org dok mengata k…..BIG is owaes BEAUTIFUL inside out😂😂😂😂

Happy holidays. Enjoy & have fun. Cantik berserinya Datin bertudung😍❤

😍😍😍cantik bertudung almy.. alhamdulillah.. ❤

Love SGT2 Almy pakai tudung…serius cantiknya…😍😍😍..terus pakai tau…

Datin.. Alhamdulillah.. Semoga dipermudahkan segala urusan datin n datuk 😍😍

Sementara itu, dalam satu posting di Instagram milik Almy turut telah dikongsikan video ketika mengambil anak pulang sekolah dengan mengenakan tudung. Pun begitu hingga kini Almy belum lagi mengeluarkan sebarang kenyataan berkenaan penampilannya kini. Cuma menjadi harapan kita semua agar Almy terus istiqamah hendaknya.


Dapatkan Semula Sijil Peperiksaan Yang Hilang Atau Rosak Dengan Cara Mudah Ni. Tak Perlu Pening Kepala!

Lazimnya setiap sijil peperiksaan yang kita miliki pastinya sehingga kini masih tersimpan sempurna di dalam fail. Namun tidak dinafikan ada sebahagiannya sijil yang begitu dianggap penting, boleh hilang atau rosak atas sebab-sebab tertentu.

Terasa sayang pula tiada bukti untuk dijadikan kenang-kenangan, apatah lagi jika sijil tersebut diperlukan untuk urusan temuduga. Mesti terasa ralat jika sijil yang penting itu, tidak ada di dalam simpanan.

Jadi usah kecewa atau risau, anda masih berpeluang untuk mendapatkan sijil tersebut dengan cara memohon dengan Lembaga Peperiksaan Malaysia. Ini sebagai mana yang dilakukan oleh seorang isteri ini untuk mendapatkan sijil suaminya yang telah hilang bagi membolehkan suaminya menghadiri temuduga di PDRM.

Menurut Eim Ariepin, dia membantu suaminya untuk mendapatkan sijil PMR 2008 di mana sijil tersebut telah lama hilang daripada simpanan suaminya. Namun disebabkan suaminya ingin menghadiri temuduga PDRM, menjadi syarat untuk membawa sijil asal. Jadi nak tak nak, perlu usahakan untuk mendapatkan sijil tersebut.

Jadi dia pun cuba menghubungi Lembaga Peperiksaan Malaysia dan bertanya lebih detail cara untuk memohon dan pegawai yang menjawab panggilan tersebut memberikan link website dan permohonan diproses dengan mudah.

“Alhamdulillah, salinan keputusan original dari lembaga peperiksaan telah pun diterima dan siap ada tanda tangan pengarah Lembaga Peperiksaan lagi.  Alhamdulillah diterima lah masa suami pergi temuduga bulan lepas. Tapi dapat salinan keputusan sahaja lah, tak akan dapat sijil yang betul-betul macam asal dulu.”

Jadi buat anda yang turut mengalami masalah sijil peperiksaan yang hilang, usah kecewa dan bolehlah lakukan seperti apa yang dikongsikan oleh wanita ini.

Dan jelasnya lagi, sekarang dah mudah tau nak minta salinan keputusan peperiksaan PMR / SPM / STAM dll. Pening pikir macam mana, bila interview nak tegok keputusan yang original, tak nak potostat punya..


“Awan Simbolik Orang Yang Sudah Tiada, Dedikasi Persembahan Buat Arwah Ayah” – Aina Abdul

Penyanyi popular, Aina Abdul memaklumkan dia sudah mengeluarkan perbelanjaan sebanyak RM90,000 untuk persembahannya yang bertemakan elemen awan dan serba putih di Anugerah Juara Lagu ke-37 (AJL37) malam tadi.

Menurut laporan Media Hiburan, perbelanjaan tersebut merangkumi persalinan, props awan dan sebagainya seperti mana yang dapat dilihat oleh penonton.

“Untuk AJL37 memang saya tidak menafikan saya berhabis banyak. Tapi kerana… tak tahulah saya macam ada instinct Terus Hidup ini sesuatu yang istimewa dalam hidup saya.

“Jadi perbelanjaan hari ini merangkumi persalinan, props awan dan segalanya yang anda lihat tadi. Akan tetapi pada tahap ini saya mahukan sesuatu hasil yang berbaloi dalam kerjaya.

“Saya sedar untuk itu saya perlu buat pelaburan untuk diri sendiri, malah saya turut membawa semangat ‘team’ saya yang ramai. Hari ini sahaja misalnya dalam 30 orang.
“Semangat merekalah yang membawa saya ke sini. Saya sudah dikurniakan rezeki dan ada ruang untuk ‘invest’ dalam persembahan ini, alhamdulilah,” katanya.

Dalam pada itu, penyanyi yang berasal Negeri Sembilan itu menjelaskan asbab dia memilih tema awan adalah simbolik buat bapanya yang telah meninggal dunia.

Katanya, dia telah membuat keputusan untuk memilih tema tersebut selepas pulang dari bercuti dan dari situlah, dia dapat melihat awan yang begitu tenang ketika berada di dalam kapal terbang.

“Saya memutuskan untuk memilih tema awan selepas pulang dari bercuti. Ketika itu, sepanjang berada dalam kapal terbang, saya dapat melihat kepulan awan yang bergelora ada juga dalam keadaan tenang kemudian.

“Di kesempatan itu saya berpeluang untuk berfikir panjang. Tetapi, saya juga mendedikasikan persembahan Terus Hidup ini kepada arwah ayah saya, Abdul Ghani Abdullah.

“Awan yang tertera di atas pentas itu merupakan simbolik kepada orang yang sudah tiada, yang tidak dapat dikawal oleh seorang manusia biasa,” ujarnya lagi.

Sekadar info, Aina Abdul telah dinobatkan sebagai juara Anugerah Juara Lagu (AJL) ke-37 sekali gus membawa pulang RM100,000 beserta sebua trofi.

Bahkan, dia juga membawa pulang trofi Vokal Terbaik apabila persembahannya melayakkan penyanyi berusia 29 tahun itu untuk merangkul trofi berserta wang tunai RM12,000.

Sumber: Media Hiburan


Laman Di Balkoni. Elak Lantai Kotor Terkena Tanah Bila Disiram. Ni Ada Caranya!

Mencipta ruang laman di balkoni yang dihiasi dengan tumbuh-tumbuhan, apabila di tanam di dalam pasu memang cantik dipandang.

Pun begitu, masalah yang sering dihadapan saa lakukan proses menyiram pokok. Pasti ada lelehan air yang boleh menyebabkan lantai menjadi Kotor.

Ingin tahu tip untuk tidak berlaku bagitu, jom semak perkongsian bermanfaat ini.

Ramai yang bertanya pasal mini garden atau ‘container garden’ kat balkoni rumah saya ni. So saya cerita lah serba sedikit:

1. Berada di tingkat 16. Cahaya matahari yg cukup dan sekali sekala tempias hujan sekiranya berangin.

2. 95% pokok, pasu dan rak dibeli dari IKEA, kerana kebanyakan pokok di IKEA adalah dlm ‘container’ dan indoor.

3. Tidak semua pokok perlu cahaya matahari direct dan tidak semua pokok perlu disiram setiap hari.

4. Tips untuk siram pokok-pokok ni supaya tidak mengotorkan lantai.

Tips siram pokok elak lantai kotor.

Sila baca tip yang dikongsikan ini.

1. Gunakan alat penyiram yang ada muncung, supaya air terus di siram ke dasar pokok/ tanah bukannya ke daun. Kalau ke daun, air akan melimpah ke atas lantai. Lain lah kalau pokok yg kat laman rumah atas tanah, boleh siram terus ke daun-daun pokok .

2. Jangan siram dengan banyak, memadai untuk basahkan tanah. Pokok yang ditanam dalam pasu/container tidak memerlukan air yang banyak seperti pokok yang ditanam atas tanah dilaman rumah. Air yang banyak boleh menyebabkan akar pokok mati.

3. Gunakan pasu yang sesuai sama ada yang jenis ada pelapik , atau gunakan pasu dua lapis sebagai pasu pendua yang tiada lubang di dasarnya.

4. Pastikan tempoh siraman mengikut keperluan pokok. Ada pokok perlu siram tiap-tiap hari dan ada yang perlu siram 3-7 hari sekali .

5. Misting atau semburan kabus, elok dibuat 2-3 kali seminggu ke daun-daun pokok. Semburan misting ni tak menyebabkan air meleleh keluar ke lantai balkoni .


[VIDEO] Penampilan Ustaz Kazim Elias Ketika Beri Ceramah Jadi Tanda Tanya

Pagi tadi, sempat saya sendiri masuk ke dalam live TikTok Ustaz Kazim Elias yang sedang menyampaikan ceramah yang membawa topik tentang Kebinasaan Yakjud Maajud dukedi sebuah masjid. Apa yang menarik perhatian adalah penampilan ustaz Kazim jauh berbeza dari hari biasa. Ustaz kazim tampil dengan memakai topi askar yang menutupi seluruh wajahnya, hanya menampakkan bahagian muka sahaja. Live tersebut ditonton seramai 5.4 ribu penonton.

Hal demikian menjadi tanda tanya oleh orang ramai berkenaan apa yang terjadi dengan muka ustaz. Seperti semua sedia maklum, sejak tahun 1995 lagi mengalami penyakit yang tak dapat dijelaskan dari segi klinikal. Ustaz Kazim disihir sjak dulu lagi dan beliau kini masih menjalani rawatan rawatan.

Sebelum ini , beliau ada menunjukkan wajah beliau tanpa makeup secara live di program MeleTop secara ekslusif.

Dalam program itu ustaz Kazim menujukkan bahagian ‘sakit’nya yang memakan diri dari seluruh tubuh badannya.

“Saya percaya Allah datangkan ujian untuk saya untuk bersabar. Namun saya redha dengan Ujian yang menimpa. Walaubagaimana sekali pu keadaan saya, saya akan tetap menyampaikan dakwah saya sehingga hunjung nyawa..” Ujar Ustaz kasim

Terbukti, Ustaz Kazim menganggap itu hanyalah perkara kecil walaupun wajahnya terjejas dengan penyakit itu, Dengan itu beliau tetap sampaikan ceramah walaupun dengan memakai topi askar

Sedang menyampaikan ceramah, Ustaz Kazim baru perasan dia tak buka tanda harga, momen itu cukup mencuit hati penonton dengan lawak-lawak ustaz Kazim.

“Laaa dari tadi duk ceramah saya tak buka price tag rupanya. Patutlah dari tadi duk berjuntai-juntai..”

“Tak apalah, riak sikit ada nampak harga,, Rm29 saja murah sajaa hehe…”

Dalam live tersebut ramai turut mendoakan kesejahteraan Ustaz Kazim dan memuji kegigihan beliau walaupun dalam keadaan sakit dia masih tidak berputus ada untuk menyampaikan dakwah islamiah.


Rupanya Ini 3 Sebab Irfan Khairi Jarang Kongsi Hal Keluarga Di Media Sosial, Buat Netizen Kagum.

Irfan Khairi bukanlah nama asing di Malaysia, bahkan popularitinya sehingga tertulis dalam buku teks sekolah. Irfan pernah mencipta fenomena sekitar tahun 2005 kerana berjaya bergelar jutawan muda atau jutawan internet.

Dia cuma memerlukan tiga tahun untuk bergelar jutawan pada usia 25 tahun menerusi bisnes online. Kini Irfan memiliki lebih 15 perniagaan berstatus multijuta.

Namun kejayaannya itu, ramai yang tidak tahu mengenai kisah keluarganya. Rupanya ada sebabnya yang dinyatakan menerusi perkongsiannya baru-baru ini.

Pastinya anda tahu, saya jarang-jarang kongsikan mengenai keluarga, isteri dan anak-anak di media sosial. Ya, memang mereka jenis pemalu, tak macam saya muka tak malu. Mereka tidak mempunyai media sosial.

Tetapi juga, saya pernah dengar pesanan ustaz. Katanya, pesan ulama bahwa ada 3 perkara yang kita jangan kongsikan dengan orang lain.

Pertama, perihal harta kita. Jangan menunjuk. Ia akan membawa kepada perasaan riak. Di media sosial hari ini dalam perniagaan, menunjuk telah menjadi kebiasaan. Menunjuk kereta sports, kereta mewah, rumah, wang berkepuk-kepuk. Dengan alasan “nak memberi motivasi”. Wallahualam. Tapi sejak saya diingatkan pesanan ustaz ini, saya pun tidak kongsikan gambar kereta. 10 tahun lalu ada juga.

Kedua, pesanan ulama jangan kongsikan umur. Sebabnya, nanti pandangan orang pada seseorang itu akan berbeza bila kita tahu umur. Mungkin kalau seseorang itu lebih muda, akan difikirkan kurang pengalaman, kurang ilmu. Jangan ditanya umur juga, untuk menjaga adab.

Dan yang ketiga, jangan dikongsikan tentang keluarga. Mungkin akan menyebabkan perasaan iri hati pada orang lain. Mungkin akan menyebabkan perasaan yang tidak diinginkan pada pihak lain. Mungkin ada kekurangan pada keluarga kita, dan mengakibatkan pelbagai tanggapan. Dan juga menjadi norma perbandingan anak-anak dengan anak orang lain. Sebaiknya, kurangkan pesan ulama.

Tapi, kalau anda nak juga tengok ahli keluarga saya, tengok je la video ini. Saya perkenalkan once and for all 🙂

Sekiranya anda nak mulakan perniagaan online 2022 ini dari rumah, tetapi tak tahu nak mulakan perniagaan apa dan mula di mana, sertai webinar percuma bersama saya MALAM INI, “Nak Jual Apa? Mulakan Perniagaan dari ZERO”. Sertai percuma di www.NakJualApa.com

Jumpa di sana… jangan marahhh yaa

Sumber: Irfan Khairi


Ikhtiar Elak Gangguan Jin Dan Syaitan. Ikuti Peringatan Ini.

Hakikatnya gangguan jin, syaitan dan sihir mungkin sentiasa berlaku kepada semua manusia yang berada di muka bumi ini sama ada secara sedar atau tidak, iblis dan syaitan telah bersumpah akan menyesatkan manusia dalam apa sahaja cara.

Jahat sungguh jin atau syaitan ni. Sebab tu Allah dah isytiharkan bahawa jin syaitan itu adalah musuh utama manusia.
Ikuti panduan ini untuk mengelak gangguan jin dan syaitan.

1. Jangan sidai baju dalam bilik air . Setan akan masuk ke dalam baju tersebut. Bila kita pakai, kita yang kena.

2. Jangan biar baju disidai di luar berembun. Biarkan di luar, esok basuh balik baru jemur balik…nanti dia akan ikut masuk dalam rumah. Ambil sebelum maghrib.

3. Jangan biar nasi berteraburan di lantai. Jin akan makan. Seolah-olah kita menjemput mereka (jin/setan) masuk ke dalam rumah, habis makan malam bersihkan.

4. Jangan buka tingkap atau pintu waktu maghrib. Setan/jin akan masuk melalui ruang² yang terbuka.

5. Banyakkan bersedekah untuk hindar penyakit…termasuk penyakit hati, hasad dengki.

6. Berhenti seketika ketika perjalanan dalam waktu maghrib. Waktu maghrib merupakan zon merah, banyak setan berkeliaran. Singgah ke masjid atau kedai kopi.

7. Jangan biarkan anak main di luar rumah ketika waktu maghrib.

8. Jangan bercakap dalam tandas. Tandas rumah jin, umpama kita bersembang dengan dia.

9. Jangan kencing berdiri. Jin / syaitan yang disambar petir yang cacat akan sihat semula bila kena air kencing orang berdiri.

10. Tutup kepala bila buang air besar. Setan akan ambil najis dan lumur di atas kepala bila tidak ditutup.

11. Tutup makanan dan minuman ketika ditinggalkan. Memadai tutup dengan sudu dan baca bismillah..kalau tutup penuh lagi bagus. Setan akan berak & kencing dalam makanan yang terbuka lama.

12. Jangan makan makanan yang terbuka lama..sebab dah jadi makanan jin/setan

13. Jangan tidur kaki menghadap ke kiblat. Tidur mengiring ke kanan, badan dan muka hala ke arah kiblat..sihir mudah masuk kalau tidur kaki menghadap ke kiblat. ia akan masuk melalui kaki.

14. Jangan gantung gambar bernyawa dalam rumah.

15. Jangan pamerkan patung di dalam rumah.

16. Gunakan jam tawaf di rumah. Untuk dapatkan aura tawaf.
Ada 1 kes, gantung jam tawaf dalam rumah 3x jatuh, bila dikaji isterinya ada saka.

17. Amalkan ayat Manzil.

18. Pasangkan cd ayat Ruqyah & bacaan 30 juzuk.

19. Basuh pad wanita sebelum buang dalam tong sampah. Kalau tidak , jin suka makan darah.

20. Jangan makan/minum dengan tangan kiri.

21. Basuh pinggan makan selepas makan malam.

22. Sediakan semburan air yang telah di ruqyahkan untuk persiapan. Kalau ada apa² boleh digunakan.

23. Solat berjemaah dalam rumah bersama keluarga sekurang-kurangnya 3 kali seminggu.

24. Masuk rumah bagi salam, A’uzubillah, Bismillah hissami’il ‘alim dan masuk menggunakan kaki kanan.

25. Jangan tidur di antara Asar dan Maghrib. Zon oren atau zon kecerdikan. Kalau tidur akan jadi lembap.

26. Peluk isteri suami setiap kali bangun pagi.

27. Peluk dan cium anak bila hendak keluar.

28. Bacakan Al-fatihah dan tiupkan di ubun-ubun anak² masa tidur dan niatkan .

29. Genggam beras. Selawat 3x, alfatihah 1x, kacau ikut tawaf masa setiap kali nak masak nasi. Niat . Untuk kebahagiaan.

30. Jangan makan organ dalaman binatang. Contoh hati.

31. Letak ais pada pipi sekali sekala . Zon himunisasi.

32. Mandi ais sekali skala . Mandi sebelah malam. Untuk keluarkan haba panas dalam badan dan kebaikan organ dalaman.

33. Mandi garam pagi dan petang.

34. Pakai wangian sebelum tidur, jin tak suka wangi²an.

35. Digalakkan berhubungan dengan suami/isteri 3x seminggu.

36. Dilarang berhubungan dengan isteri/suami dalam tandas.

37. Membakar bukhoor di ruang tamu rumah terutama apabila menghampiri waktu maghrib

38. Amalan zikir asma ul husna.

39. Makan kurma 1 hari 1 biji

40. Makan garam bukit setiap pagi. Garam untuk neutralkan asid dalam badan.

41. Baca doa untuk lembutkan hati suami/isteri..tiup kat ubun dan telinga dia.

42. Baca 3 kali Surah Al-Ikhlas, surah Al-Falaq dan Surah An-Nas sebelum tidur, 3 kali ayat qursi.

43. Baca bismillah 5, 3x sebelum makan. Bismillahillazi…terlindung dari santau.

44. Selawat nabi 3x pada nabi sulaiman ketika nak ambil daun pada waktu malam.

45. Pasang lampu ketika tinggalkan rumah, jangan biar gelap.

46. Menggunakan wangian badan berasaskan kayu Gaharu

47. Tawakal pada Allah SWT

Moga dipermudahkan dan dijauhkan sebarang gangguan.


“Kalau Bukan Kerana Pembedahan Ini… .” Ziela Jalil Selamat Jalani Pembedahan Bariatrik

Penerbit terkenal Datuk Ziela Jalil menjalani pembedahan pintasan usus (bariatrik) di sebuah pusat perubatan pada hujung Mei lalu.

Berita tersebut dimuatnaik empunya diri menerusi satu perkongsian di media sosial miliknya.

Ziela atau nama penuhnya Norzilah Abdul Jalil menjalani prosedur tersebut bagi meningkatkan lagi tahap kesihatannya.

“Inilah hasil daripada pembedahan saya pada 31 Mei lalu. Selepas pembedahan saya juga melakukan follow up untuk memastikan semua simptom berkurangan.

“Sehari selepas pembedahan saya rasa sangat baik dan boleh berjalan dengan mudah,” katanya.

Menerusi video yang dikongsi di laman Instagram miliknya itu, Ziela dilihat menggunakan khidmat doktor sama yang merawat penyanyi Datuk Aishah dan Ziana Zain sebelum ini.

Dalam tempoh sepuluh hari selepas pembedahan bariatrik itu, Ziela juga mengikut nasihat doktor tersebut mengamalkan diet bagi proses pemulihan.

“Saya sudah mula makan makanan lembut yang mengandungi protein tinggi. Rejim diet yang diberikan oleh doktor adalah untuk membantu proses pemulihan selepas pembedahan.

Sementara itu, Ziela turut berkongsi tahap kolestrol badannya tinggi ketika menjalani pemeriksaan sebelum prosedur pembedahan.

“Bayangkan bacaan kolestrol saya adalah 10. Kalau bukan kerana pembedahan ini saya tidak akan memeriksa dan akan tahu berisiko mendapat komplikasi  seperti jantung atau strok! Naudzubillahiminzalik. Paras gula pun borderline tinggi sudah. Semua masalah ini disebabkan sindrom metabolik,” ujarnya.


5 Makanan Ini Kena Ada Di Dapur Jika Mahu Tingkatkan Prestasi Otak Anak. Ibu-Ibu Take Note Ya!

Kadang-kadang saya tengok mak ayah bagi jajan kat anak bukan sebab nak bagi sangat tapi sebab keliru dan tak tahu nak bagi makan apa kat anak.

Takpe, slow-slow kita belajar bab makanan terbaik untuk anak ye. Makanan ni la nanti yang akan jadi darah daging anak kita sebab tu la pemilihan makanan pun akan bagi efek pada perkembangan otak si comel kita.

Ni antara #5 makanan terbaik yang kita boleh bagi kat anak kita.

#1 – Salmon

Memang salmon ni agak mahal tapi sebenarnya salmon ni antara sumber terhebat Omega 3 Fatty Acid ( DHA ) dan EPA yang membantu perkembangan dan fungsi otak si comel

#2 – Telur

Nampak lekeh tapi sebenarnya telur ni antara sumber protein yang hebat. Kuning telur pula kaya dengan choline yang membantu perkembangan memori si comel

#3 – Oat

Rasa oat ni tak ramai yang suka tapi kalau kita latih anak makan oat daripada kecil, memang sampai besar dia boleh terima. Tak sedap tu cuma persepsi je. Saya pun tengah latih anak saya makan oat. Dia bedal sorang je sepinggan oat sekarang ni!

Oat kaya dengan dengan tenaga untuk otak. Paling bagus kalau buat oat sebagai sarapan si comel kita supaya tenaga pertama yang otak si comel kita dapat nanti adalah daripada oat, bukannya daripada teh tarik yang penuh susu dan gula tu!

#4 – Sayur sayuran yang bervariasi

Penuhkan je peti ais rumah kita dengan sayuran seperti tomato, lobak, bayam dan lain-lain. Biasanya sayuran yang berwarna camni banyak antioksidan yang membuatkan otak si comel kita kuat dan sihat. Antioksidan ni jugak boleh mengurangkan risiko kanser pada anak-anak kita juga. Kenapa nak penuhkan peti ais dengan hotdog, jajan dan nugget yang memang terbukti merbahaya pada otak si anak kan?

#5 – Susu dan Yogurt

Kedua sumber makanan ni kaya dengan protein dan vitamin B. Sangat penting untuk pertumbuhan tisu otak, neurotransmitter dan enzim. Cuma kena hati-hati sikit bab yogurt. Banyak yogurt sekarang tak berapa nak asli dah. Banyak yang tambah gula. Tu yang rasa manis melampau-lampau tu.

Tolong ajar info ni pada keluarga dan pasangan masing-masing ye. Benda ni kalau diamalkan, kesan baiknya boleh dilihat sampai tua pada anak-anak kita. InsyaAllah!


Gelagat Anak DP Eina Azman Makan Petai, Tarik Perhatian Netizen.

Perkongsian pelakon Datin Paduka Eina Azman mengenai masakan sering mendapat perhatian peminatnya.

Begitu juga, gelagat anak-anaknya juga sering dimuat naik di instagramnya.

Terbaru, Datin Paduka Eina Azman muat naik video anaknya, Karl Kareef mengunyah petai secara mentah.

Biarpun video  nampak biasa-biasa tetapi apabila anak kecil mengambil petai dan mengunyah ia adalah gelagat yang mencuit hati. Bayangkan bau petai itu dan rasa pahitnya. Namun anak DP Eina makan ulam itu tanpa kekok.

Malah video itu dilihat hampir 500,000 tontonan ini menyaksikan salah seorang anak kembarnya itu ibarat ikut jejak langkah si ibu yang juga penggemar petai.

Kata Karl apabila disoal, “I like petatai.”

Nyata,  netizen melahirkan rasa  kekaguman melihat gelagat si cilik ini mengamalkan ulaman  petai.

Foto : Instagram Eina Azman


“Yang Ini Respect Pada Dato”. Netizen Beralih Arah, Suka Lihat Aliff Syukri Hargai Isteri

“Yang Ini Respect Pada Dato”. Netizen Beralih Arah Suka Lihat Aliff Syukri Hargai Isteri

Sejak beberapa minggu yang lalu dan kini Syamsul Yusof dan Ira Kazar. Ini nama yang menjadi sebutan di Malaysia ketika ini setelah mengaku bernikah di Selatan Thailand yang berwalikan bapa Ira iaitu Kazar.

Sejak itu, Syamsul dan Ira dikritik hebat netizen dengan tindakannya berkahwin lagi satu itu terutama daripada isteri pertamanya, Puteri Sarah Liyana dan ibu Syamsul sendiri, Datin Patimah Ismail.

Rentetan daripada konflik itu, netizen beralih arah pula melihat kebahagian yang tunjukkan oleh usahawan kosmetik, Datuk Seri Aliff Syukri dan isteri, Datin Seri Nur Shahida.

Menerusi video yang dipaparkan oleh menunjukkan Aliff Syukri melayani isterinya dengan baik. Jelas mengambarkan kebahagian mereka.

Ikuti perkongsiannya.

Isteri yang baik akan bersama kita susah dan senang. Saat kita sakit, saat kita tak mampu bergerak ada, tubuh yang sentiasa ada dengan kita, ada sosok tubuh yang selalu mendoakan kesihatan kita supaya segera pulih

Wanita yang selalu bergaduh dirumah, wanita yang sering merajuk kalau bertengkar rupa rupanya dialah bidadari yang tidak pernah mengeluh menjaga saya. Terima kasih sayang menerima saya dalam apa jua keadaan.

Doakan kesihatan saya semakin pulih nasib baik ada isteri yang ada susah dan senang bersama. Orang lain ni datang bila kita senag sahaja time kita susah tak pasti lagi..

NETIZEN BERI PUJIAN

Meninjau di ruangan komen, rata-rata memberi pujian kepada kemesraan dan keharmonian yang ditunjunkkan oleh usahawan kosmetik ini. Memang terbaik Datuk!


Gara-Gara Tak Mandi Terus Bila Sampai Rumah, Wanita Ini Positif Covid-19!

Saban hari Kementerian Kesihatan Malaysia melaporkan kes penularan positif Covid-19 yang melonjak naik setiap hari. Malah di seluruh dunia, ia adalah hampir sama dengan tidak ada tanda-tanda bahawa ia menurun.

Banyak negara asing seperti Amerika Syarikat, Brazil, dan India, kes positif di sana telah mencapai berjuta-juta kes. Sedihkan situasi ini.

Dalam pada itu, KKM juga sering menasihati supaya orang ramai mematuhi prosedur operasi standard (SOP).

Kala ini, para frontliners Sabah bertungkus lumus dengan situasi kes yang mendadak meningkat menentang musuh ghaib yang kini mencapai tahap kritikal.

Begitulah yang dilalui oleh seorang penduduk Sabah yang tidak menyangka dirinya turut dijangkiti virus bahaya itu. Ikuti kisahnya bagaimana dirinya dijangkiti wabak ini.

Semoga dijadikan pengajaran bersama.

AKU PESAKIT COVID19
Awalnya tidak terfikir mau share tapi lepas bercerita dengan sahabat-sahabat terdekat, aku rasa pengalaman ini boleh dijadikan iktibar dan langkah berjaga-jaga untuk rakan-rakan muka buku semua. InsyaAllah. Jadi, entry ini bukan satu pengumuman ya. Haha.. Just if you decided to read, do me a favor to read it till the end walau pun panjang dan boring.

DISAHKAN POSITIVE COVID19 PADA 7 OKTOBER 2020

Panggilan dari nombor yang tidak dikenali terus buat jantung berdegup kencang. “Assalammualaikum, cik Misalindah? Saya dari Klinik Kesihatan Semporna. Cik tahukah yang result swab cik positive?” Aku be like “Minta cik kemas barang-barang keperluan, sebentar lagi pihak kami datang jemput cik dan cik kena masuk pusat kuarantin ya”. Fikiran dan perasaan bercampur baur. Agak menggigil dan air mata jatuh. Bukan apa, fikirkan mak kontak rapat. Seandainya jadi apa2, dia macam mana? Alhamdulillah, mak sudah swab test dan kuarantin di rumah sekarang. Syukur keluarga tidak ramai di rumah dan sejak aku mula rasa tidak sihat, memang sudah mula jarakkan diri dan kerap di bilik sahaja walaupun belum swab test. Cuma keluar bila perlu. Mak seorang jak kontak rapat.
Memang kuarantin diri, tapi kenapa boleh positif?

SEJARAH PERJALANAN DAN PERGERAKAN
15 September 2020, aku ke Tawau bersama mak atas urusan kerja
17 – 18 September 2020, aku masih aktif ke kedai hardware dan 1 supermarket di Semporna untuk membeli barang keperluan renovation rumah dan perbelanjaan.
Tapi, aku memang seorang yang cukup jaga SOP dan sentiasa memakai mask, hand sanitizer dan tidak bersentuhan dengan sesiapa ketika berada di luar. Bila positive mak sendiri terkejut. Haha… TAPI JANGAN TANYA AKU DI MANA DAPAT JANGKITAN YA. SEBAB AKU PUN TIDAK TAHU.

DEMAM
16 September 2020, bermula episode demam yang tidak seperti demam biasa. Aku jenis selalu sakit tapi demam kali ini lain rasanya. Rasa demam, badan rasa panas dan tidak selesa tapi tenaga seperti biasa dan lain-lainnya normal sebab tu masih mampu keluar beli barang-barang pertukangan dan belanja rumah. Cuma 1 perkara is aku tidak berpeluh walau keadaan panas sekali pun. Walaupun sudah minum ubat, tetap kondisi tiada perubahan. Keep rasa demam dan tidak selesa tapi masih keadaan tubuh seperti biasa macam tidak nampak demam/sakit pun. Nampak tak betapa covid nie sangat halus kerjanya.

The best part is aku demam selama 2 minggu. Bangang ka apa tidak pergi check demam begitu lama? Hahaha… Ya, persoalan tu sudah bertubi-tubi aku kena. Bukan tidak check. Sudah pergi unit kecemasan hospital semporna pada 19 Sept tapi sebab aku tiada kontak rapat dengan orang yang positif covid nie jadi, untuk swab test tu belum menjadi satu keperluan. Faham yang fasiliti unit kesihatan di Semporna tidak banyak dan canggih, jadi aku ambil keputusan untuk total kuarantin diri bermula 19hb tu. Aku dan mak mula social distancing di rumah. Elak sebarang kemungkinan.

HILANG DERIA BAU/HIDU 100%
Pada 28 Sept, hari ke 13 aku demam bermula detik gunda gulana macam mau gila bila aku kehilangan deria bau secara total. Sabun, shampoo, minyak wangi, bedak, balsam, lotion semua aku calit hidu dekat-dekat dengan hidung tapi satu bau pun tiada. Aku terus kunci pintu dan minta mak jangan sekali-kali masuk bilik. Diri menggigil dan tidak tahu mau buat apa. Dalam fikiran, Ya Allah, andai aku positive, jagakan ibuku ya Allah.. Lindungi dia dariku.
Tapi mak nie seorang yang hebat kan? Mak suruh siap2 dan bawah ke klinik untuk swab test. Mak drive aku duduk di belakang. Bukan tidak drive sendiri tapi keadaan kaki dan tangan memang tidak mengizinkan untuk drive akibat kekejangan urat seminggu sebelum mula demam. Jadi aku ni memang jenis tidak fikir diri juga la.. Hahaha.. Kaki tangan tidak sihat pun tetap drive selagi mampu. Sudah nyata sakit mak tidak benarkan la. Huhuhu..
Jadi aku buat swab test pada 28 September 2020 dan hanya tahu positif pada 7 Oktober 2020. 10 hari. Lama kan? Sebab makmal sudah overload dan lebih ramai yang ada simptom bergejala teruk dan berisiko. Jadi, tenang dan cuba faham keadaan.
7 Oktober 2020, aku mula jadi penghuni pusat kuarantin. Agak gabra sebab ya la kiri kanan depan belakang orang yang positif covid19 dan pegawai-pegawai kesihatan semua macam angkasawan. Dalam hati, Ya Allah, tidak pernah terfikir aku akan berada di sini. Berikan aku kekuatan ya Allah dan yang paling penting jagakan keluarga dan sahabat-sahabatku yang masih sihat di luar sana.

SO MORALE OF THE STORY…

– Pantau kesihatan anda. Kita yang tahu diri macam mana. Bila demam batuk atau selsema, cuba kenal pasti jika seperti biasa yang dialami, cepat-cepat jumpa doktor dan dapatkan ubat. Jika ubat mampu melegakan sakit dengan cepat insyaAllah tiada apa-apa. Jadi, bila demam atau kemungkinan ada simptom covid19, jangan panic ya. Ini penting untuk kesihatan mental kita lebih-lebih lagi musim PKPP/PKPDB yang mana kes makin meningkat. Tentu-tentu cepat rasa seperti terkena jangkitan kan? Silap-silap jadi anxiety pulak.
– Kurang dedahkan diri pada persekitaran luar. Jangan keluar rumah jika tiada keperluan. Jangan anggap diri kebal. Aku cukup jaga diri. Sebelum keluar rumah, hand sanitizer bukan hanya di tangan tapi sudah jadi mcm lotion. Sentiasa pakai mask. Sendiri dalam kereta pun pakai mask. Dalam kereta ada spray dettol. Sebelum masuk kereta lepas dari kedai aku sembur.

Cuma SATU KESILAPAN AKU ADALAH TIDAK TERUS MANDI APABILA SAMPAI DI RUMAH!

Jangan kecam ya. Aku ada sebab. Sebabnya rumah tengah renovate sudah tentu keadaan tidak seperti biasa. Mesin basuh tidak terpasang dan kawasan toilet dan air yang hanya boleh tampung untuk mandi. Jadi untuk rendam dan cuci baju tidak semudah itu. Aku juga perlu keluar ke pekan sampai 5-6 kali sehari. Ada saja benda yang kurang. Jadi untuk mandi dan tukar-tukar baju tidak semudah itu. TAPI ANDA! Tidak renovate rumah kan? Rumah selesa untuk buat apa saja kan? Jadi mandi setiap kali balik dari beli barang-barang ya..

– Jika anda ada gejala seperti demam atau batuk tapi masih tidak dapat untuk buat swab test sebab kekangan keadaan hospital/klinik yang memang sibuk, mulalah asingkan diri. Jaga jarak dari orang lain. Dalam masa seminggu jika masih demam, mostly akan kehilangan deria bau. Semua geng-geng kuarantin saya di sini begitu. Demam dan batuk then kehilangan deria bau.

Jika ini berlaku, tenang dan pergi ke klinik/hospital dan maklumkan mau ambil swab test covid19. Result akan keluar dalam masa 5-10 hari. Hilang deria bau 99% memang akan positif ya. So, jika anda kehilangan deria bau sebelum swab test jangan tunggu dapat gelang kehormat tu baru kuarantin okay. Terus kuarantin diri! Jangan jadi pembawa dan jangkit orang lain. Kita mungkin kuat untuk lawan tapi bagi mereka yang lemah mungkin akan kehilangan nyawa. Nauzubillah. Silap-silap kita pembunuh senyap. Tolong Mr. C buat kerja.

Walaupun aku cerita macam tiada apa perlu ditakutkan tapi jangan anggap covid19 nie main-main. Walaupun mungkin pada awalnya seperti tiada apa, kita tidak tahu bila-bila masa antibody kita lemah dan peluang covid untuk serang. Dia tetap meragut nyawa. Begitulah kerisauan kami pesakit-pesakit di sini. Nampak macam ok tapi sebenarnya dalam hati dan minda? Terlalu berhati-hati dan cuba bertabah untuk sebarang kemungkinan sebab virus merbahaya sudah ada dalam tubuh.
Ingat, segalanya milik Allah. Dia satu-satunya yang akan menyembuhkan kita. Allah duga sebab Allah sayang. Allah jentik dengan sakit dan wabak sebab Allah mau bagi peringatan. Scan diri dan iman. InsyaAllah, Allah Maha Mendengar dan Maha Mengetahui.


7 Cara Wanita Ni Urus Wang Gaji. Patut Pun Boleh Hidup Senang!

Mungkin bagi follower figura kewangan Syafieqah A’lya ini sudah cukup sebati dengan setiap posting fbnya.  Penuh dengan perkongsian tip kewangan yang cukup bermanfaat dan mengujakan.

Postingnya sering menjadi viral, dan salah satunya adalah bila mana beliau dapat membeli rumah 5 bilik dan 5 bilik air, serta mempunyai kereta Subaru dalam usia yang muda!  Kisahnya cukup memberi inspirasi dan pastinya wanita ini cukup hebat merancang perbelanjaan wang gajinya.

Untuk itu,  jom kita ketahui antara tip kewangan yang dipraktikkan oleh icon kewangan ini.

Semoga perkongsian ini dapat dijadikan ‘bekal’  untuk kita mengurus kewangan dengan lebih bijak di tahun 2018  yang dikatakan lebih mencabar!

TIP KEWANGAN CARA  SYAFIEQAH A’LYA

1. Hari pertama dapat gaji, mula buat kira-kira. Tolak Komitmen yang wajib dibayar dan lebihkan bayaran sekiranya mempunyai lebihan.

2. Selepas menolak komitmen, saya akan tolak duit gaji saya untuk simpanan. Dan akan segera ke bank untuk masuk kan duit ke dalam ASB/ TH/ Sijil SSP/dll

3. Sekiranya masih mempunyai lebihan sedikit, baru saya reward diri saya seperti shopping sehelai baju kerja/ makan sedap-sedap.

4. Saya hanya tinggalkan duit cukup-cukup untuk belanja harian saya + duit minyak + toll untuk tempoh satu bulan.

5. Jarang pegang cash jumlah yang banyak dalam satu masa. Cara ini mampu tahan nafsu kalau ternampak/ teringin beli pakaian baru atau membeli sesuatu bukan untuk keperluan. Tengok wallet tinggal banyak duit color biru, jangan mimpi nak shopping lagi. Cukuplah sekali.

6. Saya terhadkan perbelanjaan barang dapur contohnya RM100. Saya akan masuk kan barang-barang yang ingin dibeli Dan termasuk lah makanan yang teringin nak makan. Saya Akan buat Kira-kira sebelum ke kaunter bayaran. Sekiranya berlebihan. Saya akan keluar kan yang mana tidak perlu. Cukup kan semula jadi RM100 atau kurang.

7. Saya bukan kedekut, Inilah Cara saya berjimat. Sampai pernah over budget sebelum gaji. Saya makan biskut tiap-tiap malam.

sumber :Syafieqah A’lya


“Nak Ayah Minta Maaf…”-Empat Sekeluarga Maut, Ayah Ni Meraung Lihat Anak Terbaring Atas Jalan!

Kematian ahli keluarga atau orang tersayang merupakan detik yang paling sukar untuk diterima apatah lagi jika ianya berlaku di depan mata. Malah ia mungkin boleh dikategorikan sebagai ujian paling berat untuk ditanggung oleh seseorang.

Ini sebagaimana kejadian kemalangan di simpang tiga Jalan Kolam Machap, apabila seorang lelaki meraung meminta maaf selepas melihat dua orang anaknya terbaring di atas jalan raya selepas kereta yang dipandunya terlibat dengan kemalangan.

Memetik berita yang dilaporkan Sinar Harian, difahamkan kejadian jam 7.45 pagi itu, kesemua mangsa iaitu warga emas, Ibrahim Daud,71, meninggal dunia di lokasi kejadian manakala isterinya, Latipah Dorahim,66, menantu mereka, Syazana Tharin,30, serta cucunya, Yusuf Daniel Muhammad Izwan, lima tahun meninggal dunia ketika mendapat rawatan di Hospital Alor Gajah kerana mengalami kecederaan parah di kepala.

Ketua Polis Daerah Alor Gajah, Superintendan Arshad Abu berkata, ketika kejadian kesemua mangsa menaiki MPV jenis Toyota Estima yang dipandu Muhammad Izwan Ibrahim,30, dalam perjalanan dari arah Selandar ke Alor Gajah.

Menurutnya, setiba di simpang tiga berkenaan, sebuah kenderaan pacuan empat roda jenis Land Cruiser dipandu lelaki berusia 59 tahun dari arah Durian Tunggal, secara tiba-tiba telah keluar simpang dan membelok ke kanan menghala ke arah Selandar.

Beliau berkata, Muhammad Izwan yang beralamat di Felda Bukit Senggeh, Asahan cuba mengelak ke arah kanan dan membrek sejauh lima meter namun telanggar bahagian kiri hadapan kenderaan pacuan empat roda terbabit.

Katanya, akibat kemalangan itu, bapa Muhammad Izwan meninggal dunia ditempat kejadian manakala ibu, isteri serta seorang anak lelakinya disahkan meninggal dunia di hospital kerana mengalami kecederaan parah di bahagian kepala.

“Seorang lagi anak Muhammad Izwan, Aniq Fahim yang belum pasti usianya sedang dirawat di zon merah hospital yang sama.

“Sementara itu Muhammad Izwan tidak mengalami sebarang kecederaan,” katanya dalam satu kenyataan pada Ahad.

Dalam pada itu, Arshad berkata, pemandu kenderaan pacuan empat roda yang beralamat di Bukit Beruang itu telah dibawa ke hospital kerana mengalami sakit dada.

Beliau berkata, jenazah kesemua mangsa telah diserahkan kepada pihak Hospital Alor Gajah untuk proses bedah siasat dan kenderaan terlibat telah ditahan untuk pemeriksaan Puspakom.

“Pemandu berusia 59 tahun kemudian ditahan polis lebih kurang jam 11 pagi semasa memberi keterangan di Balai Polis Trafik Alor Gajah.

“Kes disiasat di bawah Seksyen Sek 41(1) Akta Pengangkutan Jalan(APJ) 1987 dan saksi kejadian diminta tampil bagi membantu siasatan polis,” ujarnya.


Cara Mudah Simpan Barang Basah Bantu Jimatkan Ruang, Duit & Masa. Bahan Pun Tetap Segar. Memang Praktikal!

Bagi ibu-ibu yang suka membeli dalam kuantiti yang banyak, pasti ini mendatangkan masalah kan. Lebih -lebih lagi bagi yang nak jimatkan ruang. Misalnya, sayuran atau barang basah yang disimpan dalam peti sejuk, lama-lama akan menyebabkan ia layu dan berbau.

Memanjangkan pahala ahli MAHN yg sudi ajar cara simpan barang basah dapur. Cara ni sy dah praktik spnjg PKP dan mmg terbukti dpt jimat duit, tak perlu pergi pasar byk kali dan menjimatkan ruang peti sejuk.

Ni rahsia dia. Ziplock bag. Berbaloi melabur beli ni. Perlu ada at least 2 size. Sy ada 3 saiz. Yg xde dlm gambar saiz L. Lupa nak ambik gambar. Dulu2 sy guna mangkuk aiskrim, mangkuk plastik jernih, bekas Ikea. Semua tak efisien sbb byk makan space. Pakai ziplock jimat ruang. Boleh basuh, lap, guna semula. Hanya buang bila dah bocor. Spjg PKP ni sy br buang 2 helai sbb kene sirip ikan.

Rahsia kedua; sapu tangan. Sapu tgn murah2 je kat kedai Mr DIY/Eco tu. Wajib guna utk alas dlm ziplock sayur2. Tujuannya utk serap lembapan. Air tu yg rosakkan sayur kita. Dulu2 sy guna tisu/kitchen towel tp tidak cost effective. Pakai sapu tgn boleh basuh dan guna semula. Yg ni sy pakai ziplock L.

Broccoli, celery, cauliflower potong2 dulu utk muatkan dlm ziplock. Jgn basuh. Kalau nak basuh pun, lap dulu sayur2 baru masuk ziplock. Tp sy x rajin. Nanti nak masak baru cuci sayur tu. Dlm gambar ni, broccoli dan celery tu dah seminggu lebih dlm fridge. Ni ziplock M.

Sayur berdaun pun sama. Petik2/potong2 dulu. Buang akar. Jgn basuh. Alas sapu tgn dlm ziplock dan simpan sayur. Sy dah buat dgn kangkung, bayam, sawi. Pernah sy simpan hampir 2 minggu. Masih elok tak rosak. Sayur berdaun sesuai dlm ziplock saiz L.

Kedai acheh jual pandan serumpun. Serumpun tu jugak boleh masuk dlm ziplock L. Senang. Jgn lupa alas sapu tgn juga.

Ni petua sy dpt dr group MAHN utk bg cili masak dan cili api tak kecut.
1. Buang tangkai cili.
2. Letak 3-4 ulas bwg putih
Mmg berkesan. Cili2 ni dah 2 minggu lebih bertahan.

Pantang tomato ialah jgn dibiarkan bergolek2. Alas dgn sapu tangan baru simpan tomato. Boleh guna cara ini utk limau dan lemon.

Daun sup, daun bawang, daun kari, daun limau purut, daun ketumbar dan daun kunyit yg kita paling membazir tiap kali memasak sbb kene beli byk tp guna sikit je. Boleh simpan lps ni. Berbeza dgn sayur2 sblm ni, yg ni kene cuci dulu. Cuci bersih2, potong, masuk ziplock S dan masuk FREEZER. Tak perlu alas sapu tangan.

Semua kacang2 masuk dlm ziplock. Yg ini org dah biasa buat.

Tips utk makanan basah; guna ziplock yg agk tebal. Ada ziplock khas utk freeze tp mahal. Guna yg biasa pun boleh cuma cari yg tebal. Tos dulu makanan basah baru masuk ziplock. Tak payah sapu tgn ye

Sama jugak. Dah guna nanti, basuh ziplock dgn sabun bersih2, lap dan guna semula selagi tidak bocor.

Cara susun

Susun semua ziplock secara menegak utk jimat ruang dan senang utk cari bahan masak.

Susun ziplock dlm freezer secara menegak. Bila dah keras, baru baringkan dan stack up. Jimat ruang.

Apa2 sayur akar/rhizome, cuci bersih dan rendam dlm air. Simpan dlm botol air/jar mcm ni. Tiap kali ambil utk guna sikit, ganti air. Yg kunyit tu dah 3 minggu lebih. Serai pulak dlm 2 minggu.

Susun ziplock secara mendatar dulu. Bila makanan dah beku, baru tegakkan. Jimat space dlm freezer.

Selepas disimpan

Dah lebih 2 minggu dlm freezer.

Dah lebih 3 minggu dlm freezer. Masih elok. Bila ditumis keluar bau kari mcm biasa.

Yg ni daun sup. Baru simpan dlm 4 hari.


Cara Paling Mudah Halau Nyamuk, Hanya Guna Satu Bahan Aje, Patutlah Viral!

Bagi yang ada masalah nyamuk di rumah tentu risau, maklumlah nanti menyebabkab badan anak merah-merah akibat kena gigitan nyamuk.

Walaupun sudah menggunakan penyembur nyamuk tetap ada ‘terselit’ yang masih hidup. Tentu buntu dibuatnya nyamuk tetap ada dan makin banyak pula.

Boleh cuba panduan mudah ini! Sangat mudah.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


7 Kali Keguguran, Wanita Cekal Ini Akhirnya Dikurniakan Anak Ke-8

Melihat rakan-rakan dan saudara mara sudahpun menimang cahaya mata, hati mana tidak sebak mengenangkan diri masih belum dikurniakan rezeki memiliki zuriat.

Lebih memilukan apabila sudah disahkan mengandung tetapi anak yang dikandung itu meninggal dunia.

Bagi yang pernah keguguran, pasti anda dapat menyelami perasaan tersebut kan? Bagaimana harapan dan kegembiraan setinggi gunung tiba-tiba musnah dalam sekelip mata.

Baru-baru ini seorang wanita telah memuatnaik video mengenai kakaknya yang sedang berada di hospital untuk melahirkan anak ke-8.

Apa yang dikongsikan oleh pengguna aplikasi TikTok @da_shu123 ini, adalah mengenai kecekalan kakaknya yang sebelum ini telah mengandung serta melahirkan sebanyak 7 kali namun kesemua mereka hanyalah dipinjamkan sementara olehNya dan menjadi ‘anak syurga’ bagi pasangan ini.

Mungkin ada dikalangan wanita yang pernah keguguran, mereka akan mengalami depresi dan trauma namun bagi kakak kepada pengguna Tiktok yang bernama Azimah ini, dia tidak pernah sesekali mengalah dan berusaha untuk memiliki zuriat.

Menjelang detik kelahiran bayi perempuannya itu, Azimah terpaksa ditidurkan kerana mengalami komplikasi uri melekat dan terpaksa dimasukkan 2 beg darah. Berkat kesabarannya dan suami, Azimat selamat melahirkan bayi perempuan walaupun usia kandungan itu baru mencecah 30 minggu.

Meninjau di ruangan komen, ramai yang mengucapkan tahniah kepada Azimah di samping melahirkan rasa kagum atas kecekalan wanita ini dalam mengharungi dugaan memiliki zuriat.

MamaHadif
allahuakbar..kuat nya akak…saya yg ade dua org anak syurga pun rasa hilang semangat,tp bila pikir itu la penyelamat kita di akhirat nanti,sy redha..

Nor Shuhada M Jafri
Kuatnya seorang wanita dan juga yang telah bergelar ibu… Semoga yg ke 8 kuat dan sihat seperti ibunya. 💛

antyhaida
Sampai kn salam pd Kakak..cemburu dgn ketabahan dn kekuatannya. cemburu juga Ada anak2 yg sudah menunggu di pintu syurga

nurul99
SubahanaAllah MasyaAllah ada 7ank syurga.n akhirnya dpt ank didunia. subahanaAllah sgt kuat.mudahan Sy pun kuat&sabar ttc9y

Hidayah MD radzi
saya dah gugur sorg pon dah sedih sngt asik teringat.ni kan lagi 7..kuatnya semangat dia..

SofiHaya
Allah kak…7org…sya yg 3org ank tggu kat syurga pun dah mental..suami bw berubat merata sb sya xkuat..kak doakn sya kuat n da rezeki mcm kak jgk taw..

Mesti Baca :


Warkah Buat 3 Generasi, Dr Ni Share Info Untuk Elak Mudarat Kesihatan. Kena Ambil Tahu!

Setiap antara kita mahu hidup sihat dan sebolehnya biarlah keluarga yang kita cintai ini bebas daripada penyakit. Pun begitu tidak hanya boleh berharap, dan sewajarnya perlu ambil langkah-langkah tertentu untuk mencegah daripada serangan penyakit tersebut.

Memberi fokus dalam pencegahan ini, tentunya ada banyak cara dan kaedahnya dan perkara paling mudah untuk direalisasikan adalah melalui pengambilan makanan yang sihat.

Atas sebab itu, elok juga kita fahami warkah yang dititipkan oleh Dr Hafiz Sulaiman di akaun fbnya untuk manfaat bersama. Jom semak.

3 in 1 – WARKAH BUAT 3 GENERASI

Kopi, teh atau coklat adalah minuman sihat. Tapi biasanya bila kita trade in dengan keselesaan minuman 3 in 1 dalam peket, khasiatnya jadi kurang.. mudaratnya astaghfirullah…boleh terkesan 3 generasi.

WAHAI KAUM IBU,
Anak adalah permata hidup kita. Sedarlah kopi, teh dan minuman coklat 3-in-1 ini merosakkan kandungan belum lagi mereka lahir ke dunia ini

Gula yang tinggi, lemak terhidrogen (trans fat) dalam minuman peket 3 in 1 itu merosakkan sistem saraf janin. Lemak trans ini juga berisiko merosakkan penglihatan kandungan. Sesudah lahir, ia ganggu pula tumbesaran anak. Jika anak kita menyusu badan, alangkah sayangnya bila dicemari lemak trans durjana ini punca minuman 3 in 1.

Apa kata suami sediakan untuk isteri finest quality coffee atau tea…Suami buatkan..jika berkemampuan, beli mesin baru kopi..Itu kan tanggungjawab suami berikan yang terbaik untuk 2 ahli keluarga sekurangnya.

WAHAI ANAKKU, ADIK-ADIKKU.
Kecik-kecik jangan belajar minum air 3 in 1. Susah nak fokus, memori terganggu dan jiwa kacau jika gula darah kita tinggi. Asyik fikir macam-macam. Risau, berdebar dan tak keruan. Jika nak otak dan saraf sihat, elakkan makan minum manis-manis. Katakan tidak kepada 3 in 1.

Adik-adik tahu tak, sakit alergi ekzema, resdung, asma..Masalah kronik migrain, perut angin dan sensitif. Semua ini penyakit keradangan. Semua ini hasil gula tinggi dan lemak trans durjana dalam minuman kita…Dalam minuman 3 in 1 yang kita minum.

Minuman 3 in 1 mengandungi trans fat ini juga yang ganggu hormon badan..Sebabkan wanita dapat banyak masalah kewanitaan. Bengkak telur (PCOS), endometriosis, adenomyosis. Period tak ikut aturan. Senggugut teruk itu bukan normal ya dik.. Lemak trans ini juga ganggu kesuburan..Rosakkan organ pembiakan.

Jika nak kurangkan berat badan, lupakan minuman 3 in 1 ni…Minuman tinggi gula dan lemak trans ni ganggu kestabilan hormon dan metabolisma. Kita jadi craving dan badan dalam mode simpan lemak.

WAHAI KAUM DEWASA DAN EMAS.
Abang kakak, pakcik makcik…Pergi kedai kopi mintak kaw punya lagi baik..3 in 1 jangan lagi kita amalkan.

Bukan sebab makan daging dan telur, kita dapat kencing manis, strok atau rosak buah pinggang. Puncanya penyakit ialah air 3 in 1 tinggi gula dan lemak trans duk minum hari-hari dalam peket tu..

1) Dah la naikkan kolesterol jahat LDL. Lemak trans ni kurangkan pulak kolesterol baik HDL yang protect jantung dan salur darah

2) Lemak trans dan gula tinggi ni yang sebabkan rintangan insulin..Penyakit kencing manis, obes, darah tinggi.

3) Sakit sendiri, urat dan saraf tu akibat gula tinggi dan akibat lemak trans juga. Keduanya meningkatkan keradangan dalam badan. Badan sakit-sakit dan jadi lemah lesu.

4) Penyempitan salur darah bukan saja sebab gula..Tapi lemak trans juga. Banyak negara dah haramkan lemak trans sintetik ciptaan industri ni. WHO dah buat kempen REPLACE untuk basmi lemak trans ni dari muka bumi menjelang tahun 2023. Kenapa? Sakit jantung, strok, rosak saraf, rosak buah pinggang dan macam-macam lagi penyakit berpunca lemak durjana buatan industri makanan nim

5) Lemak trans rosakkan bukan saja organ badan kita..Tapi sehingga ke sel…streskan dan rosakkan DNA. Sel badan membiak jadi tak normal …Jangan sampai lemak trans dan gula tinggi ini jadi punca kepada penyakit kanser nauzubilllah minnzalik.

Memang sedap minuman 3 in 1 ni. Mudah nak prepare dan bawa ke mana-mana. Tapi berbaloi kah kita rosakkan kesihatan generasi kita dan anak-anak kita? Saya personally pilih untuk diri dan keluarga… Elakkan 3 in 1 semampu boleh.

Kelak mudah ketagih..jadi amalan biasa..Badan binasa.

Moga Allah ampunkan dosa-dosa lampau kita.Allahumma amin.


“Abang Bersyukur Diberikan Kebahagian Walau Sementara.” 10 Tahun Bercinta, Sebulan Nikah Namun Ajal Menjemput. Luahan Lelaki Ini Menyentuh Hati!

Jodoh pertemuan, ajal maut segalanya ketentuan Dia, kita hanya mampu merancang tapi Dia yang yang menentukan segalanya.

Bahagia yang dikecapi pasangan ini hanya seketika, bila mana sang isteri dijemput kembali menemui Sang Pencipta dalam satu kemalangan ngeri. Kemalangan tersebut melibatkan treler panjang penuh muatan dengan sebuah kenderaan yang dipandu sorang wanita di Sabah.

Menurut sumber, wanita tersebut berasal daripada Kota Belud telah meninggal dunia disebabkan kecederaan parah di bahagian kepala.

Lebih menyedihkan, wanita yang dikenali sebagai Norhijrah Hussin baru sahaja melangsungkan perkahwinan dengan suaminya sebulan yang lepas.

Menerusi akaun Facebook suaminya yang dikenali sebagai Sukardi Otai, hari ini iaitu 30 April 2019 telah genap sebulan usia perkahwinan mereka.

Al fatihah buat isteriku yang tersayang
Semoga damai disana.

“Maafkan abang atas apa jua kesalahan abang selama perkahwinan yang singkat ini. Hari ini 30.04.2019 genap sudah sebulan perkahwinan kita. Abang bersyukur diberikan kebahagian walau hanya sementara kerana sayang sudah pergi selamanya.

“10 tahun sayang persembahkan kesetiaan.abang sangat terharu jarang wanita sehebat sayang.abang nikahi sayang kerana sesungguhan yang mendalam. Tapi kini abang dah kehilangan kerana Tuhan lebih menyayangi sayang.. Abang dah izinkan segalanya abg redhah keatas Yang Maha Kuasa.

Tambah Sukardi, mereka sudah berteman lebih kurang 10 tahun sebelum bergelar suami isteri. Perpisahan disebabkan ajal isterinya telah sampai akibat kecuaian pemandu lain benar-benar memberi kesan dalam hidupnya.

Menerusi perkongsian daripada suami mangsa, ramai pelayar internet yang turut sama berduka diatas dugaan yang terjadi. Rata-rata menzahirkan rasa sedih dan mengucapkan salam takziah kepada suami serta keluarga Norhijrah. Semoga roh mangsa diletakkan dikalangan orang beriman.


Kena Ada Sasaran Jika Nak Bebas Hutang, Punya Kewangan Kukuh, Deep Nasihat Wanita Ni

Pastinya kita mempunyai impian untuk berjaya dalam hidup dengan hidup selesa tanpa ada masalah kewangan.

Paling mengembirakan bila dapat bebas kewangan pada usia yang muda.

Begitu juga dengan wanita ini, Marlia Ramli yang terkenal dengan idea kewangannya.

Baru balik dari bercuti bersama keluarganya, perkongsiannya cetus inspirasi.

KENA ADA SASARAN 2023

Untuk menetapkan matlamat di tahun 2023, ini adalah beberapa perkara yang perlu dipertimbangkan :

1) matlamat perlu measurable. Mesti ada ukuran. Contohnya : nak beli rumah pertama. Nak capai simpanan emas 1kg pertama.

2) matlamat perlu ada tempoh masa. Contohnya : mesti capai matlamat sebelum Oktober 2023. Dua bulan lagi adalah tempoh post morterm.

3) matlamat perlu dipecahkan di dalam pecahan yang kecil. Contohnya : jika nak capai bulan Oktober, pecahkan kepada bulanan nak capai berapa banyak?

4) matlamat perlu bersasar. Tak boleh bagi diri pilihan. Anggaplah tahun 2023 adalah tahun terakhir kita hidup. All out. Alang-alang buat biar sampai jadi!

5) matlamat pasti berbeza-beza setiap individu. Tidak ada yang salah atau yang betul dalam menetapkan matlamat . Asalkan tak ganggu hidup orang dan tidak menyusahkan sesiapa.

Akak dan suami dah balik dari bercuti. Kami telah selesai melakukan post morterm 2022 dan selesai merangka gerak kerja bagi tahun tahun depan. We will do more and bigger in 2023.

Alhamdulillah….

Hiduplah dengan membina impian. Hidup tanpa impian akan MEMATIKAN JIWA.

Salam Sayang
Sumber: Marlia Ramli


“Mak Ayah Begitulah, Selalu Berkorban Untuk Anak.” Ezzaty Sedih Ibu Bapa Terpaksa Keluar Rumah Akibat COVID-19, Bimbang Bayi Dijangkiti!

Pelakon, Ezzaty Abdullah berkongsi khabar duka apabila kedua ibu bapanya dilaporkan positif Covid-19.

Dia kini sedang menjalani tempoh berpantang di kediaman ibu bapanya memandangkan rumahnya kini sedang didalam proses pengubahsuaian.

Dek kerana bimbang keselamatan cucunya, kedua ibu bapa Ezzaty memutuskan untuk keluar daripada rumah dan menjalani tempoh kuarantin di kediaman nenek pelakon berkenaan yang terletak di Ampang.

“Ya Allah, serba salah saya terpaksa berpantang di rumah parents sebab rumah saya belum siap. Bersepah dan berhabuk. Bising orang buat kerja lagi.

“Kesian baby saya kalau berpantang di rumah. Dengan tak ada dapur lagi. Tak boleh masak.

“Allah bagi ujian sebab Allah sayang. Parents saya dua-dua positif Covid-19.

“Mula-mula mereka kuarantin di tingkat atas tapi sebab risau dan terlalu sayangkan cucu-cucu, mereka yang keluar dari rumah untuk kuarantin di rumah arwah nenek saya di Ampang sebab tak ade orang di sana,” tulisnya.

Isteri kepada pelakon Azwan Kombos ini juga  memohon orang ramai menitipkan doa buat ibu bapa serta seluruh ahli keluarganya dapat kembali sembuh dan terhindar daripada wabak Covid-19.

“Sedih, serba salah, terkilan, semua ade. Parents saya pula yg terpaksa keluar dari rumah mereka sendiri.

“Saya risau sangat keadaan anak-anak saya terutama baby saya yang baru dua minggu. Doakan saya dan anak-anak semua sihat dan tidak dijangkiti covid ye.

“Doakan kami semua negatif dan doakan ibu, bapa, nenek, adik dan seluruh ahli keluarga saya yang lain cepat sembuh,” kongsinya lagi.

Untuk rekod, Ezzaty tmendirikan rumah tangga bersama Azwan pada 16 Julai 2016.

Hasil perkongsian hidup tersebut pasangan ini telah terlebih dahulu dikurniakan seorang cahaya mata perempuan bernama Harum Dalia yang kini berusia lima tahun.

Baru-baru ini,  Ezzaty selamat melahirkan cahaya mata keduanya pada 11 Februari lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Ramadan Tahun Ini Akan Berbeda.” Tahun Pertama Sambut Ramadan Tanpa Suami , Bunga Citra Lestari Tabah!

Bukan mudah untuk menerima hakikat kehilangan insan tersayang buat selama-lamanya. Seolah-olah separuh jiwa turut dibawa pergi bersama. Kehadiran ramadan dan syawal tidak lama lagi pasti lebih dirasai.

Demikian juga dengan pelakon dan penyanyi dari negara seberang ini. Buat pertama kalinya wanita ini menyambut ramadan tanpa suami di sisi. Bunga Citra Lestari bagaimana pun tetap tabah dan reda menerima hakikat tiada lagi teman tersayang di sisi.

Allahyarham Ashraf Sinclair meninggal dunia akibat serangan jantung pada 18 Februari yang lalu.

Biarpun nampak tersenyum manis ketika mengadakan persembahan baru-baru ini, namun ada masanya BCL tidak dapat menahan emosi dan menitiskan air mata kerana masih lagi terkesan dengan pemergian mengejut suami tersayang.

Penyanyi dan pelakon ini bersama anaknya Noah Sinclair, 10, berkongsi ucapan Ramadan mereka untuk tatapan semua pengikut yang di muat naik menerusi instastory miliknya.

“Marhaban ya Ramadan, selamat menunaikan puasa Ramadan 1441H untuk teman-teman semua.

“Meskipun Ramadan tahun ini akan berbeza, aku berharap kita semua dapat menjalankan ibadah dengan lancar.

“Semoga bulan ini membawa banyak berkah untuk kita semua,” tulis Bunga menerusi ruangan IG Story.

Petrkongsian tersebut dimuat naik bersama sekeping foto dirinya yang memakai telekung sembahyang bersama ucapan tersebut.


Picit Jerawat Di Hidung Boleh Bahayakan Otak. Dr Ni Bagi Pesan, Agar Jangan Dibuat!

Siapa sahaja yang tak geram kalau nampak ada sebiji dua jerawat di wajah, tentu sahaja ingin dipicit agar hilang terus, baru puas hati.

Pun begitu tahukah anda bahawa tabiat memicit jerawat terutamanya pada bahagian hidung akan mengundang bahaya dan boleh membawa maut, jadi lebih baik dihentikan.

Ini sepertimana yang dijelaskan melalui perkongsian video oleh seorang doktor di aplikasi TikTok beliau @drsyai, doktor ini menerangkan apa sebabnya dilarang untuk memicit jerawat terutamanya pada bahagaian hidung.

Difahamkan melalui perkongsian video tersebut, kawasan hidung adalah dikenali sebagai ‘segi tiga kematian’ di mana kawasan tersebut berhubung terus dengan otak.

Maka sebarang jangkitan yang berlaku di kawasan tersebut akan merebak ke otak sehingga boleh menyebabkan jangkitan ke otak dan boleh berlakunya strok.

Meninjau di ruangan komen, warganet ramai yang tidak mengetahui tentang info ini dan turut juga berkongsi pengalaman  memicit jerawat sebelum ini. Antara komen adalah ada yang mengatakan :

“Patutlah bila picit sakit sangat”

“Lambat nak sembuh kat area tu, pastu parut pun lambat hilang”

“Memang niat tu tak nak picit jerawat tapi bila dah pegang cermin auto niat tu terbatal weyy”

“Terima kasih doc info, Saya suka picit jerawat area situ sampai berair-air mata, pasni taknaklah buah dah”

Sumber : [su_button url=”https://www.tiktok.com/@drsyai?” style=”bubbles” background=”#bba7fc”]@syai[/su_button]


Duit Raya Anak Bantu Sebelum Dapat Gaji. Jangan Menilai Orang Tanpa Tahu Kisah Mereka. Deep!

Inilah dikatakan norma baharu setelah penularan covid-19 apabila hari raya tahun ni, ramai yang memilih kaedah pemberian duit raya secara ‘online’. Malah sanak saudara dan nenek dan datuk di kampung memberi duit raya menggunakan kaedah ini sebagai tanda ingatan. Pemberian duit raya tidak berhenti walaupun tidak dapat berkumpul seperti dahulu. Anak-anak pastinya gembira dengan pemberian duit raya. Namun, ada segelintir ibu bapa menggunakan duit raya anak untuk kepentingan diri. Malah isu ini pernah tular suatu ketika dulu.

Ustaz Azhar Idrus (UAI) juga pernah menjawab isu yang sama dalam ceramahnya. “Perkara ini selalu berlaku dalam masyarakat kita. Ada yang menggunakan duit raya anak-anak untuk membeli sport rim, spoiler dan lain-lain. Haram guna duit raya anak-anak untuk kepentingan diri.

“Namun boleh gunakan duit raya anak-anak sekiranya dalam keadaan terdesak seperti bekalan elektrik hendak dipotong sebab tak bayar. Yang mana masalah itu juga akan mendatangkan kemudaratan kepada anak-anak. Jadi boleh gunakan duit raya anak-anak untuk membayar bil elektrik. Walau bagaimanapun ia perlu dibayar segera.”

Begitu juga dengan Mohd Fadli Salleh, berkongsi pengalaman mengenai isu menggunakan duit raya anak, namun katanya diganti balik setelah mendapat gaji bulan berikutnya.

IKUTI PERKONGSIAN INI.

“Jangan guna duit raya anak tu. Saya sedekah untuk anak, bukan untuk mak ayah.”

Sinis beberapa status menyelar ibu bapa yang guna duit raya anak-anak untuk buat belanja sementara tunggu gaji.

Lebih pedih, ayat menikam marahkan ibu bapa tak buat simpanan. Tak buat perancangan rapi sebelum dan selepas raya.

Boros, tidak bertanggungjawab dan mengambil kesempatan pada anak sendiri mentang-mentang mereka kecil lagi.

Baik pakar kewangan, tabungan dan simpanan sekalian. Meh sini Cikgu Korea nak sekolahkan kau orang. Kau baca dan hadam baik-baik.

Kau sedap menulis, kau sedap berkata, kau sedap menyindir dan mengata sebab kau tak rasa. Itu point utama.

Kau punya income lebat, kau punya simpanan banyak, maka kau kutuk hina pula mereka yang pendapatan rendah serta tak punya tabungan dan simpanan macam kau. Ini sangat tak kena.

Kau bicara kau mampu beli rumah walau gaji baru RM2000-RM3000. Kau cerita kau mampu buat saving hingga seribu sebulan dan mampu rancang perbelanjaan dengan baik sempena raya.

Perbandingan kau tak kena. Sangat tidak kena.

Kau tak lihat dari kaca mata orang yang punya anak ramai, punya tanggungjawab besar pada orang tua, adik-beradik dan anak-anak. Belum cerita bab komitmen hutang lagi yang bertambun banyak.

Bukan semua orang berhutang untuk berjoli. Kebanyakan mereka korbankan duit gaji baiki rumah ibu bapa. Ada yang menanggung hutang sebab menjadi guarantor beli kereta ayah ibu atau adik beradik.

Ada yang tanggung adik-adik di kampung disamping jaga keluarga sendiri. Ada juga yang bantu mak saudara, nenek, anak-anak saudara yang menjadi yatim dan sebagainya.

Maka usahkan nak menyimpan, nak survive setiap bulan pun satu cabaran.

Dan kau terus menyindir mereka. Sedangkan kau tidak merasa.

DUIT RAYA ANAK BANTU SEBELUM DAPAT GAJI.

Musim raya ini, kau terus dengan sindiran untuk ibu bapa yang guna duit raya anak-anak pula. Kejam kata kau. Haram kata kau. Ibu bapa tak bertanggungjawab dan mengambil kesempatan pada kau.

Itu kau kata sebab kau tak rasa. Itu kau perli sebab kau tak lalui.

Aku sendiri secara peribadi pernah guna duit raya anak suatu ketika dahulu.

Isteri dan anak-anak lain ada di kampung. Duit belanja memang dah rancang, tapi perlu guna sedebuk untuk sesuatu hal luar jangkaan. Kes kecemasan yang tak boleh elak, maka habis segala duit yang ada.

Mujur ada duit raya anak-anak kat rumah. Aku pinjam hampir RM100 untuk teruskan hidup sementara tunggu gaji seterusnya ganti balik.

Masa itu aku terfikir, bagaimana mereka yang punya anak 7-8 orang survive sementara tunggu gaji. Aku yang masa tu duduk membujang sebab isteri berpantang pun terasa peritnya bila sampai waktu tersepit.

Maka pada aku, boleh saja ibu bapa guna duit raya anak-anak. Nanti ganti la balik bila ada duit.

Nak meminjam merata, orang lain pun bukan ada duit juga. Yang ada pun tak berapa nak bagi. Paling penting, air muka sewaktu meminta itu umpama pengemis pula.

Kadang disindir dan diperli hanya kerana nak pinjam RM50. Hinanya rasa pada waktu itu hanya Tuhan yang tahu.

Ye lah. Kau mana tahu. Kau mungkin tak merasa itu semua. Kau kan bijak merancang perbelanjaan. Kau kan hebat menyimpan.

Aku tahu sebahagian mereka ini hebat dalam pengurusan kewangan. Maka kau kongsilah tips menabung, kongsi tips mengurus kewangan tanpa perlu perli dan hina mereka yang guna duit raya anak untuk teruskan kehidupan.

JANGAN MENILAI ORANG SESUKA HATI

Banyak masalah yang mereka lalui kau tak pernah pun tahu. Kau tak pernah pun ambil peduli. Banyak kesakitan dan kesengsaraan kau tak pernah rasa.

Maka sangat tidak adil kau menghukum mereka hanya kerana mereka guna duit raya anak. Sangat tidak adil dan kejam sebenarnya.

Jangan menilai orang tanpa tahu kisah hidup mereka. Jangan!

Berkongsi saja tips yang kau tahu secara umum untuk manfaat semua. Berkongsi tips dan cara tanpa menyindir dan menyakiti sesiapa.

Kerana kita tidak berada ditempat mereka. Kita tidak rasa apa yang mereka rasa. Kita tidak lalui apa yang mereka lalu.

Hidup kita berbeza. Jangan mudah menilai sesiapa.

Bila pinjam, wajibkan diri untuk pulangkan walau itu milik anak kita sendiri.


Shuib Berdebar Bernikah Kali Kedua, Lebih Mendebarkan Harus Menyebut Nama Watie Yang Panjang.

Pelawak, Shuib, 38, mengaku berdebar untuk bernikah kali kedua bersama wanita pilihan hatinya, Watie yang bakal berlangsung pada 23 Jun 2023.

Menurut Shuib kepada Gempak, apa yang lebih mendebarkan adalah ketika akd nikah, Shuib perlu menyebut nama penuh Watie iaitu Fati Nikmatul Adawiyah Hanafiah, 35, yang dikatakan agak panjang.

“Mestilah berdebar dan tak dapat bayangkan bagaimana indahnya nanti momen akad nikah saya bersama keluarga dan anak – anak dan cinta baru ini. Debaran tu takt ahu macam mana saya nak ungkapkan.

“Apa yang lebih mendebarkan juga sebenarnya ketika akad nikah nanti. Nama Watie ni dah lah panjang, Nasib baik tak perlu sebut senafas tapi kena sekali jalan sahajakan…”

“Apa – apa pun saya harap semua akan berjalan dengan lancar,” kongsi beliau dengan Gempak.

Mengulas lanjut mengenai Watie, Shuib yakin wanita itu mempunya tahap kesabaran yang tinggi untuk sama – sama melayari bahtera bersamanya serta empat orang anaknya yang masih kecil.

“Watie ni saya boleh kata dia ada sifat keibuan yang semula jadi. Dia seorang yang boleh sabar melayani kerenah anak – anak saya.

“Ternyata, saya sendiri banyak belajar dengan dia bagaimana boleh bersabar dengan anak – anak ini.

“Insya Allah saya yakin dia dapat sama – sama menjadi isteri dan ibu kepada anak – anak saya,” ujarnya kepada Gempak.

Majlis pernikahan Shuib dan Watie diadakan di Shah Alam Dan Gempak merupakan media rasmi yang membuat liputan penuh untuk malam itu.

Majlis itu juga bakal disiarkan dalam siri mini terbaru yang akan merakamkan detik manis dan perjalanan cinta pasangan itu berjudul Walimatulurus Shuib dan Watie.

Program tiga episod itu akan menemui penonton secara eksklusif bermula pada 24 Jun, jam 9 malam di Astro ria.

Terdahulu, Shuib mengikat tali pertunangan dalam majlis tertutup di kediaman usahawan itu di Shah Alam pada 6 Mei lalu.

Pada April lalu, Shuib mengesahkan bakal memperisterikan Watie selepas hamper dua tahun bergelar duda.

Shuib pernah mendirikan rumah tangga bersama penyanyi, Allahyarham Siti Sarah Raissuddin pafa tahun 2011. Hasil perkahwinan, mereka dikurniakan empat cahaya matai aitu Uwais Alqarni, Dzahira Talita Zahra, Ariq Matin dan Ayyash Affan.

Allahyarham Siti Sarah meninggal dunia pada 9 Ogos 2021 akibat jangkitan Covid – 19.

Sumber: Gempak

Baca artikel menarik lain di sini:


Rezeki Melimpah Ruah, Dapat Pergi Umrah. Bila Wanita Ini Bersedekah RM14 Tapi Dibalas  RM14,290!

Rahsia sedekah, membawa rezeki melimpah ruah buat wanita ini. Nyata segalanya ketentuan Ilahi. Tidak menyangka niat ikhlas sedekah hanya RM14, telah menjemput rezeki berlipat kali ganda.


“Berbaloi La Mak Hang Berkepak Caqi Duit..”- Che Ta Syukur Anak Dapat Dua Ijazah!

Setiap ibu bapa pasti akan berasa bangga dan gembira melihat anak mereka berjaya menamatkan pengajian di menara gading. Betapa rasa syukur itu hingga sukar untuk diluahkan dengan kata-kata.

Seakan segala penat jerih membesarkan anak dengan berkorban masa dan tenaga selama ini terbalas sudah.

Apatah lagi bila memikirkan kos pembiayaan melanjutkan pelajaran di universiti swasta, nyata bukan sikit jumlahnya.  Namun sebagai ibu bapa akan kita usahakan mencukupkan keperluan demi masa depan anak-anak.

Lantaran itu, apabila melihat anak tamat belajar dan diraikan di majlis konvokesyen dengan mengenakan jubah konvo sambil menggenggam segulung ijazah adalah momen yang  cukup bermakna di hati ibu dan ayah.

Begitulah juga yang cuba dikongsikan oleh pelakon dan usahawan Rozita Che Wan di akaun instagramnya apabila anak lelakinya Aniq Ezra berjaya menamatkan pengajian di Taylor’s University baru-baru ini.

“Berbaloi la mak hang berkepak caqi duit nak bayaq fees Taylor’s University … bukan sikit-sikit duit chek oiiii ..

“Tapi syukur Alhamduliilah , dengan izin Allah swt double degree dalam tangan🤲

Meninjau di ruangan komen, peminat Cik Ta turut mengucapkan tahniah dan tumpang gembira di atas kejayaan anak keduanya itu. Malah tidak kurang juga yang menyakat dengan memberi komen mengatakan dua beranak ini ibarat kakak dan adik, betapa Che Ta begitu nampak muda dan bergaya.

“Syukur Alhamdulillah. Tahniah ibu dan anak! Mcm kakak dan adik dah ni. wowww sgt Che Ta! ❤❤❤.”

“Impian setiap ibu…anak membesar dgn baik…ada pejalaran…ada ilmu dunia akhirat ..bestnyaaa anak dah besar huhu”

“Tahniahhhh anak2 cheta semua pandai2.”

“Amboi outfit cheta. Terpelanting naib chancellor 😍”

‘Mak pon segakk kemainn mcm p tgk adikk knvoo jaaa . hahaaha.”


Niat Mengundi Bertukar Tragis! Suami Isteri ‘Pergi’ Selamanya Akibat Kemalangan

Niat nak pergi mengundi bertukar tragis apabila kereta yang dinaiki terbabas dalam perjalanan ke pusat mengundi mengakibatkan pasangan suami isteri maut maut manakala anak perempuan mereka yang berusia tiga tahun patah kaki kanan dalam kemalangan di Kilometer 46 Jalan Johor Bahru-Mersing hari ini.

Ketua Polis Daerah Kota Tinggi Superintendan Hussin Zamora berkata kemalangan membabitkan Perodua Alza dan pacuan empat roda Toyota Hilux itu berlaku pada 12.08 tengah hari.

“Hasil siasatan mendapati pemandu Alza dalam perjalanan hendak ke Skudai (untuk mengundi bagi Pilihan Raya Umum ke-15 di Skudai) setelah selesai mengundi di Lok Heng.

“Alza yang dipandu lelaki berusia 37 tahun itu sedang menghala ke Johor Bahru telah terbabas ketika melalui selekoh dan berpusing di laluannya sebelum terbabas ke laluan bertentangan (menghala ke Mersing), lalu bertembung dengan Hilux,” katanya dalam kenyataan.

Beliau berkata akibat kemalangan itu, lelaki berkenaan dan isterinya yang berusia 31 tahun meninggal dunia di tempat kejadian, manakala anak mereka dibawa ke Hospital Kota Tinggi untuk rawatan lanjut.

Bagaimanapun Hussin berkata pemandu Hilux berusia 60 tahun tidak mengalami kecederaan.

Beliau berkata ketika kejadian, keadaan jalan raya basah akibat hujan dan kemalangan dipercayai berpunca daripada kecuaian pemandu Alza yang gagal mengawal kenderaannya dengan baik.

Kes disiasat mengikut Seksyen 41(1) Akta Pengangkutan Jalan 1987.